
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 73 


12 Απριλίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

85. Σύσταση Ειδικής Υπηρεσίας Δημοσίων Έργων για 

τη μελέτη και Κατασκευή του έργου «Ύδρευση 
Ηρακλείου Κρήτης και Αγίου Νικολάου από το 
Φράγμα Αποσελέμη» (ΕΥΔΕ ΥΔΡΕΥΣΗΣ ΗΡΑ¬ 
ΚΛΕΙΟΥ - ΑΓ. ΝΙΚΟΛΑΟΥ). 1 

86. Αξιολόγηση των μαθητών του Ενιαίου Λυκείου. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 85 
Σύσταση Ειδικής Υπηρεσίας Δημοσίων Έργων για τη με¬ 
λέτη και Κατασκευή του έργου «Ύδρευση Ηρακλείου 
Κρήτης και Αγίου Νικολάου από το Φράγμα Αποσελέ¬ 
μη» (ΕΥΔΕ ΥΔΡΕΥΣΗΣ ΗΡΑΚΛΕΙΟΥ-ΑΓ. ΝΙΚΟΛΑΟΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/77 «Περί αυ- 
ξήσεως θέσεων προσωπικού του Υπουργείου Δημοσίων 
Έργων και ρυθμίσεως συναφών θεμάτων» (ΦΕΚ Α' 245), 
όπως αυτές τροποποιήθηκαν και συμπληρώθηκαν με το 
άρθρο 23 του Ν. 1418/84 (ΦΕΚΑ'23). 

2. Τις διατάξεις του άρθρου 29 Α του Ν. 1558/1985, 
όπως προστέθηκε με το άρθρο 27 του Ν. 2081/1992 (ΦΕΚ 
Α' 154) και τροποποιήθηκε με το άρθρο 1 παράγραφος 2α 
του Ν. 2469/1997 (Α' 38). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α' 138), σύμφωνα με τις οποίες θα κα¬ 
λυφθεί η προκαλούμενη από το διάταγμα δαπάνη. 

4. Την αριθμ. 509/2000 γνωμοδότηση του Συμβουλίου 
της Επικράτειας, μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 


Άρθρο 1 

1. Συνιστάται προσωρινά Ειδική Υπηρεσία Δημοσίων 
Έργων με τίτλο «Ειδική Υπηρεσία Δημοσίων Έργων μελέ¬ 
της και κατασκευής έργου ύδρευσης Ηρακλείου Κρήτης 
και Αγ. Νικολάου από το Φράγμα Αποσελέμη», με αρμο¬ 
διότητα την εποπτεία, την επίβλεψη και τον άμεσο έλεγχο 
της μελέτης και κατασκευής του ειδικού και σημαντικού 
έργου της Ύδρευσης Ηρακλείου Κρήτης και Αγ. Νικολά¬ 
ου από το Φράγμα Αποσελέμη. 

2. Η Υπηρεσία αυτή ασκεί όλες τις αρμοδιότητες της Δι- 
ευθύνουσας Υπηρεσίας σύμφωνα με τις διατάξεις που 
ισχύουν για τη μελέτη και κατασκευή των Δημοσίων Έρ¬ 
γων. Οι αρμοδιότητες της Προϊσταμένης Αρχής, σύμφω¬ 
να με τις διατάξεις για την εκτέλεση των Δημοσίων Έρ¬ 
γων, ασκούνται από την αρμόδια Κεντρική Υπηρεσία της 
Γενικής Γραμματείας Δημοσίων Έργων (ΓΓΔΕ) του ΥΠΕ- 
ΧΩΔΕ. Ο Προϊστάμενος της Κεντρικής αυτής Υπηρεσίας 
εισηγείταιτα θέματα μελετών και έργωντης ΕΥΔΕ στα αρ¬ 
μόδια Συμβούλια και Επιτροπές της ΓΓΔΕ στα οποία συμ¬ 
μετέχει σύμφωνα με τις διατάξεις που ρυθμίζουν τη σύν¬ 
θεση και λειτουργία τους. 

3. Έδρα της ανωτέρω ΕΥΔΕ ορίζεται το Ηράκλειο Κρή¬ 
της και η διάρκεια λειτουργίας της ορίζεται πενταετής. 

Άρθρο 2 

Της ΕΥΔΕ προϊσταται υπάλληλος ΠΕ Πολιτικών Μηχα¬ 
νικών ή Αγρονόμων Τοπογράφων Μηχανικών. Ο ορισμός 
του ανωτέρω προϊσταμένου γίνεται με τις εκάστοτε ισχύ- 
ουσες διατάξεις. 

Άρθρο 3 

1. Οι θέσεις προσωπικού της ΕΥΔΕ καθορίζονται σε σα¬ 
ράντα δύο (42) υπαλλήλους και κατανέμονται κατά κατη¬ 


γορία και κλάδο ως εξής: 

Α) ΚΑΤΗΓΟΡΙΑΣ ΠΕ ΘΕΣΕΙΣ 

Πολιτικών Μηχανικών 8 

Αρχιτεκτόνων Μηχανικών 1 

Μηχανολόγων-Ηλεκτρολόγων Μηχ/κών 2 

Αγρονόμων-Τοπογράφων Μηχανικών 4 

Χημικών Μηχανικών 1 

Μηχανικών Γεωλογίας Γεωτεχνικής 2 

Διοικητικού - Οικονομικού 1 

Γ εωλόγων 2 

Β) ΚΑΤΗΓΟΡΙΑΣ ΤΕ 

Τεχνολογικών Εφαρμογών 3 

Διοικητικού Λογιστικού 1 

Γ) ΚΑΤΗΓΟΡΙΑΣ ΔΕ 

Τεχνικού 6 

Προσωπικού Η/Υ 1 

Διοικητικού Λογιστικού 2 

Δακτυλογράφων Στενογράφων 1 

Δ) ΚΑΤΗΓΟΡΙΑΣ ΥΕ 

Βοηθητικού Προσωπικού (Επιμελητών) 1 

Προσωπικού Καθαριότητας 1 

Εργατών 3 

Οδηγών 2 

ΣΥΝΟΛΟ: 42 


2. Η στελέχωση της ΕΥΔΕ γίνεται με μόνιμους ή με σύμ¬ 
βαση υπαλλήλους που υπηρετούν στις Υπηρεσίες της Γε¬ 
νικής Γραμματείας Δημοσίων Έργων, με αποσπάσεις 
υπαλλήλων από άλλους φορείς του Δημοσίου Τομέα που 
σχετίζονται με την κατασκευή ή τη χρήση των έργων και 
όταν δεν υπάρχουν αντίστοιχες ειδικότητες ή δεν μπορεί 
να διατεθεί προσωπικό αναλογών προσόντων με πρόσλη¬ 
ψη ειδικού επιστημονικού προσωπικού, με σύμβαση ιδιω¬ 
τικού δικαίου ορισμένου χρόνου, σύμφωνα με τις κείμε¬ 
νες διατάξεις. 

Άρθρο 4 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 3 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 86 
Αξιολόγηση των μαθητών του Ενιαίου Λυκείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 
2525/97 (ΦΕΚ188 Α). 

2. Τις διατάξεις του άρθρου 7 παρ. 5 περ. α, β, ζ του 
άρθρου 8 παρ. 9 περ. α, στ και ζ και του άρθρου 32 παρ. 6 
του Ν. 1566/85 (ΦΕΚ 167Α). 

3. Τις διατάξεις του άρθρου 7 παρ. 1 του Ν. 1894/90 
(ΦΕΚ 110 Α). 

4. Τις διατάξεις του άρθρου 29Α του Ν. 1558/1985 και 
του άρθρου 27 του Ν. 2081/1992 (ΦΕΚ 154Α), όπως αντι- 
καταστάθηκαν με το άρθρο 1 παρ. 2 του Ν. 2469/1997 
(ΦΕΚ38Α). 

5. Το γεγονός ότι δεν προκαλείται δαπάνη, εις βάρος 


του τακτικού προϋπολογισμού για το τρέχον και τα επό¬ 
μενα οικονομικά έτη. 

6. Την υπ’ αριθμ. 17/2000 γνώμη του Σ.Σ. του Παιδαγω¬ 
γικού Ινστιτούτου. 

7. Την υπ’ αριθμ. 140/2001 γνωμοδότηση του ΣτΕ, μετά 
από πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

ΚΕΦΑΛΑΙΟ Α' 

ΓΕΝΙΚΑ ΠΕΡΙ ΑΞΙΟΛΟΓΗΣΗΣ ΚΑΙ ΑΞΙΟΛΟΓΟΥΜΕΝΩΝ 
ΜΑΘΗΜΑΤΩΝ 

Άρθρο 1 

Σκοπός της αξιολόγησης των μαθητών 

Η αξιολόγηση των μαθητών είναι αναπόσπαστο μέρος 
της διδακτικής διαδικασίας. Έχει σκοπό να προσδιορίσει 
το βαθμό επίτευξης των διδακτικών στόχων της, όπως αυ¬ 
τοί καθορίζονται από τα ισχύοντα αναλυτικά προγράμμα¬ 
τα των αντίστοιχων μαθημάτων. 

Η αξιολόγηση οφείλει να συνδυάζει ποικίλες μορφές 
και τεχνικές για να επιτύχει αφενός έγκυρη, αξιόπιστη, 
αντικειμενική και αδιάβλητη αποτίμηση των γνώσεων, της 
κριτικής ικανότητας και των δεξιοτήτων των μαθητών και 
αφετέρου να συμβάλει στην αυτογνωσία και στην αντικει¬ 
μενική πληροφόρησή τους για το επίπεδο μάθησης καιτις 
ικανότητέςτους. Παράλληλα, οφείλει να πληροφορεί τον 
εκπαιδευτικό για τα αποτελέσματα του έργου του και να 
ανατροφοδοτεί τη διδακτική πράξη, με στόχο τη συνεχή 
βελτίωση και την αύξηση της αποτελεσματικότητάς της. 
Τέλος, υπηρετεί και την ενημέρωση των γονέων για την 
πρόοδο των μαθητών. 

Στο πλαίσιο αυτό ο μαθητής αξιολογείται από: 

1 .τη συμμετοχή του στην καθημερινή εργασία τηςτάξης 
και τη συνολική δραστηριότητάτου μέσα στο Σχολείο. 

2. τα αποτελέσματα της επίδοσής του στις ενδιάμεσες 
γραπτές δοκιμασίες κατά τα δύο τετράμηνα του διδακτι¬ 
κού έτους και στις τελικές εξετάσεις στο τέλος του διδα¬ 
κτικού έτους. 

3. τις συνθετικές - δημιουργικές εργασίες και 

4. από τον ατομικό του φάκελο, όπου αυτός τηρείται. 

Άρθρο 2 

Περίοδοι του διδακτικού έτους 

Το διδακτικό έτος στο Ενιαίο Λύκειο χωρίζεται σε δύο 
(2) περιόδους που ονομάζονται τετράμηνα. Το Α/ τετρά¬ 
μηνο διαρκεί από την 1η Σεπτεμβρίου ως την 20η Ιανουά¬ 
ριου. Το Β/ τετράμηνο διαρκεί από την 21η Ιανουάριου 
έως τη 16η Μαΐου. 

Άρθρο 3 

Χαρακτηρισμός των διδασκομένων μαθημάτων 

1. Τα μαθήματα της Α' τάξης του Λυκείου κατανέμονται 
σε τρεις (3) ομάδες: 

α) Η ομάδα Α περιλαμβάνει όλα τα μαθήματα Γενικής 
Παιδείας που εξετάζονται γραπτώς. 

β) Η ομάδα Β περιλαμβάνει τα μαθήματα Επιλογής που 
εξετάζονται γραπτώς. 

γ) Η ομάδα Γ περιλαμβάνει τα μαθήματα που δεν εξετά¬ 
ζονται γραπτώς, δηλαδή την Αισθητική Αγωγή, τη Φυσική 
Αγωγή, τις Εφαρμογές Πληροφορικής, το Σχολικό Επαγ¬ 
γελματικό Προσανατολισμό και την Τεχνολογία. 

2. Τα μαθήματα των τάξεων Β' και Γ κατανέμονται σε 
τέσσερις (4) ομάδες: 

α) Η ομάδα Α περιλαμβάνει τα μαθήματα Γενικής Παι¬ 
δείας που εξετάζονται γραπτώς. 

β) Η ομάδα Β περιλαμβάνει τα μαθήματα των Κατευ¬ 
θύνσεων που εξετάζονται γραπτώς 
γ) Η ομάδα Γ περιλαμβάνει τα μαθήματα Επιλογής που 
εξετάζονται γραπτώς στις προαγωγικές και απολυτήριες 
εξετάσεις του Ιουνίου και ο βαθμός τους συνυπολογίζεται 
για την εξαγωγή του Γενικού Μέσου Όρου (Γ.Μ.Ο.) της 
τάξης. 

δ) Η ομάδα Δ περιλαμβάνει τα μαθήματα της Φυσικής 
Αγωγής, Εφαρμογές Υπολογιστών, Εφαρμογές Λογισμι¬ 
κού και Πολυμέσα - Δίκτυα που δεν εξετάζονται γραπτώς. 
ε) Στη Β'τάξη τα μαθήματα διακρίνονται σε: 

Α. Μαθήματα που εξετάζονται με κοινά σε εθνικό επίπε¬ 
δο θέματα: 

I. Μαθήματα Γενικής Παιδείας: 

1. Αρχαία Ελληνική Γλώσσα και Γραμματεία 

2. Νεοελληνική Γλώσσα 

3. Ιστορία 

4. Άλγεβρα 

5. Γεωμετρία 

6. Φυσική 

II. Μαθήματα Κατεύθυνσης 

1. Θεωρητική Κατεύθυνση: 
ί. Αρχαία Ελληνικά Κείμενα 
ϋ. Λατινικά 

ίϋ. Αρχές Φιλοσοφίας. 

2. Θετική Κατεύθυνση: 
ί. Μαθηματικά 

Π. Φυσική 
ίϋ. Χημεία. 

3. Τεχνολογική Κατεύθυνση: 
ίν. Μαθηματικά 

ν. Φυσική 

νί. Τεχνολογία Επικοινωνιών. 

Β. Μαθήματα που εξετάζονται γραπτώς σε επίπεδο 
σχολικής μονάδας: 

1. Θρησκευτικά 

2. Νεοελληνική Λογοτεχνία 

3. Εισαγωγή στο Δίκαιο και τους Πολιτικούς Θεσμούς 

4. Χημεία 

5. Βιολογία 

6. Ξένη Γλώσσα 

7. Ένα (1) μάθημα επιλογής 

στ) Στη Γ τάξη τα μαθήματα διακρίνονται σε: 

Α. Μαθήματα που εξετάζονται με κοινά σε εθνικό επίπε¬ 
δο θέματα: 

I. Μαθήματα Γενικής Παιδείας: 

1. Νεοελληνική Γλώσσα 

2. Ιστορία 

3. Μαθηματικά και Στοιχεία Στατιστικής 

4. Φυσική 

5. Βιολογία 

II. Μαθήματα Κατεύθυνσης 
1. Θεωρητική Κατεύθυνση: 
ί. Αρχαία Ελληνικά 
ϋ. Νεοελληνική Λογοτεχνία 


ίϋ. Λατινικά 
ίν. Ιστορία. 

2. Θετική Κατεύθυνση: 
ν. Μαθηματικά 

νί. Φυσική 
νϋ. Χημεία 
νϋί. Βιολογία. 

3. Τεχνολογική Κατεύθυνση: 

α) Κύκλος Τεχνολογίας & Παραγωγής: 
ί. Μαθηματικά 
ϋ. Φυσική 

ίϋ. Χημεία-Βιοχημεία 
ίν. Ηλεκτρολογία 

β) Κύκλος Πληροφορικής & Υπηρεσιών: 
ί. Μαθηματικά 
ϋ. Φυσική 

ίϋ. Ανάπτυξη εφαρμογών σε προγραμματιστικό περι¬ 
βάλλον 

ίν. Αρχές Οργάνωσης & Διοίκησης Επιχειρήσεων και 
Υπηρεσιών. 

Β. Μαθήματα που εξετάζονται σε επίπεδο σχολικής μο¬ 
νάδας: 

1. Θρησκευτικά 

2. Νεοελληνική Λογοτεχνία 

3. Ιστορία των Επιστημών και της Τεχνολογίας 

4. Ξένη Γλώσσα 

5. Ένα (1) μάθημα επιλογής 

Γ. Το μάθημα επιλογής «Αρχές Οικονομικής Θεωρίας» 
εξετάζεται γραπτώς ανάλογα με την προτίμηση του μα¬ 
θητή, σε κοινά σε εθνικό επίπεδο θέματα ή σε επίπεδο 
σχολικής μονάδας, που εκδηλώνεται με αίτηση που υπο¬ 
βάλλει στο σχολείο του τουλάχιστον δέκα (10) ημέρες 
πριν από τη λήξη των μαθημάτων του δευτέρου τετραμή- 
νου. 

Άρθρο 4 

Κλάδοι μαθημάτων 

1. Τα Μαθηματικά Γ ενικής Παιδείας στις τάξεις Α' και Β' 
χωρίζονται στα μαθήματα: 

α) Άλγεβρα και β) Γεωμετρία. 

Κάθε μάθημα εξετάζεται και βαθμολογείται χωριστά. 

2. Με τον όρο «Νέα Ελληνική Γλώσσα και Γ ραμματεία» 
στην Α'τάξη (μάθημα Γενικής Παιδείας) εννοούνται δύο 
ξεχωριστά μαθήματα: ι) Νεοελληνική Γλώσσα και ιι) Νεο¬ 
ελληνική Λογοτεχνία. 

Κάθε ένα από τα παραπάνω μαθήματα εξετάζονται και 
βαθμολογούνται χωριστά. 

3. Το μάθημα της Αισθητικής Αγωγής χωρίζεται στους 
εξής κλάδους: 

α) Στοιχεία θεατρολογίας 
β) Μουσική 
γ) Εικαστικά. 

Κάθε κλάδος βαθμολογείται χωριστά. Ο βαθμός στο 
μάθημα αυτό είναι ο Μ.Ο. και των τριών κλάδων. Αν κά¬ 
ποιος κλάδος δεν διδάσκεται, ο Μ. Ο. προκύπτει από τους 
υπόλοιπους. 

Άρθρο 5 

Βαθμολογική Κλίμακα 

1. Η βαθμολογική κλίμακα, με βάση την οποία υπολογί- 

ζονται οι βαθμοί επίδοσης των μαθητών σε όλα τα μαθή¬ 
ματα, είναι 0 - 20 και λεκτικώς προσδιορίζεται με τους χα¬ 
ρακτηρισμούς: 


Κακώς 

0-05 

Ανεπαρκώς 

05,1-9,4 

Σχεδόν καλώς 

9,5-13 

Καλώς 

13,1-16 

Λίαν καλώς 

16,1-18 

Άριστα 

18,1-20 

Η βαθμολόγηση των γραπτών των προαγωγικών και 


απολυτηρίων εξετάσεων γίνεται στην κλίμακα 0 - 100 με 
ακέραιους μόνο αριθμούς και ο τελικός βαθμός του γρα¬ 
πτού ανάγεται στην κλίμακα 0 - 20 και γράφεται ως δεκα¬ 
δικός, όπου απαιτείται, με προσέγγιση δεκάτου. 

2. Οι προφορικοί βαθμοί της αξιολόγησης των μαθητών 
δίνονται σε ακέραιους αριθμούς. Ο Μ .Ο. τωνπροφορικών 
βαθμολογιών των δύο τετραμήνων αποτελεί τον ετήσιο 
προφορικό βαθμό του μαθητή σε κάθε μάθημα και δίνεται 
με προσέγγιση δεκάτου. 

3.0 βαθμός προαγωγής και απόλυσης κατά μάθημα και 
ο γενικός μέσος όρος (Γ. Μ. Ο.) γράφονται ως δεκαδικοί με 
προσέγγιση δεκάτου. 

Άρθρο 6 

Διαγνωστική αξιολόγηση των μαθητών 

1. Στην αρχή του σχολικού έτους και μέσα στις δύο πρώ¬ 
τες εβδομάδες από την έναρξη των μαθημάτων διεξάγο¬ 
νται υποχρεωτικά στην Α' τάξη διαγνωστικές δοκιμασίες 
στα μαθήματα Αρχαία Ελληνική Γλώσσα και Γραμματεία, 
Νεοελληνική Γλώσσα, Νεοελληνική Λογοτεχνία, "Αλγε¬ 
βρα, Γεωμετρία, Φυσική, Χημεία και Ξένες Γλώσσες. Στις 
επόμενες τάξεις οι διαγνωστικές δοκιμασίες είναι προαι¬ 
ρετικές και διεξάγονται κατά την κρίση των εκπαιδευτικών 
στα μαθήματα στα οποία θεωρούνται απ’ αυτούς ανα¬ 
γκαίες. 

2. Σκοπός των διαγνωστικών δοκιμασιών είναι: 

α) Να βοηθήσουν τους εκπαιδευτικούς να προσδιορί¬ 
σουν το επίπεδο στο οποίο βρίσκονται οι μαθητές τους, 
ώστε ανάλογα να προσαρμόσουν τη διδασκαλία τους. 

β) Να διερευνήσουν αν οι μαθητές τους διαθέτουν τις 
προαπαιτούμενες γνώσεις και δεξιότητες σε σχέση με 
την ύλη που θα διδαχθούν στην τάξη αυτή, να επισημά- 
νουντις ελλείψεις τους και να σχεδιάσουν ωρολόγιο πρό¬ 
γραμμα (ώρες διδασκαλίας και διδασκόμενα μαθήματα), 
για την πρόσθετη διδακτική τους στήριξη, το οποίο ειση- 
γούνται στο Σύλλογο διδασκόντων, ο οποίος και αποφα¬ 
σίζει. 

3. Οι διαγνωστικές δοκιμασίες συνδυάζουν ερωτήσεις 
διαφόρων τύπων, που διατυπώνονται από τους διδάσκο¬ 
ντες, σύμφωνα και με τις βασικές οδηγίες που συντάσσει 
για κάθε μάθημα το Π.Ι. 

4. Οι διαγνωστικές δοκιμασίες διεξάγονται με ευθύνη 
των διδασκόντων, σε συνεργασία με τον Διευθυντή του 
Σχολείου, σε μία διδακτική ώρα, χωρίς προειδοποίηση 
των μαθητών. 

5. Οι διαγνωστικές δοκιμασίες δεν λαμβάνονται υπόψη 
στην αξιολόγηση της επίδοσης του μαθητή. 

6. Για την επίδοση των μαθητών στις διαγνωστικές δο¬ 
κιμασίες ενημερώνονται οι γονείς των μαθητών κατά τις 
επισκέψεις τους στο σχολείο. 


7. Στην αρχή του σχολικού έτους γίνεται με ευθύνη των 
Διευθυντών των Ενιαίων Λυκείων ενημέρωση των μαθη¬ 
τών και των γονέων τους για το σκοπό και το ρόλο της δια¬ 
γνωστικής αξιολόγησης. 

ΚΕΦΑΛΑΙΟ Β' 

ΑΞΙΟΛΟΓΗΣΗ ΤΩΝ ΜΑΘΗΤΩΝ ΚΑΤΑ ΤΗ ΔΙΑΡΚΕΙΑ ΤΩΝ 
ΤΕΤΡΑΜΗΝΩΝ 

Άρθρο 7 

Προφορική βαθμολογία τετραμήνων 

Α. Γ ια την αξιολόγηση του μαθητή κατά τετράμηνο ο δι¬ 
δάσκων συνεκτιμά: 

α. Τη συμμετοχή του στη διδακτική - μαθησιακή διαδι¬ 
κασία. 

β. Την επιμέλεια και το ενδιαφέρον του για το συγκεκρι¬ 
μένο μάθημα. 

γ. Την επίδοσή του στις γραπτές δοκιμασίες. 

δ. Τις εργασίες που εκτελεί στο σπίτι ή το Σχολείο. 

ε. Το φάκελο επιδόσεων και δραστηριοτήτωντου μαθη¬ 
τή, όπου αυτός τηρείται. 

Οι γραπτές εξετάσεις είναι οι ολιγόλεπτες γραπτές δο¬ 
κιμασίες διάρκειας 5 έως 15 λεπτών, οι οποίες αποτελούν 
εναλλακτικό τρόπο εξέτασης των μαθητών στο μάθημα 
της ημέρας και συμπληρώνουν την αξιολόγηση μέσω 
προφορικών διαδικασιών. Γίνονται χωρίς προειδοποίηση 
των μαθητών με τη μορφή σύντομων, ποικίλων και κατάλ¬ 
ληλων ερωτήσεων, οι οποίες διατυπώνονται από τον δι¬ 
δάσκονται με βάση τα σχετικά παραδείγματα που περιέ- 
χονται στα σχολικά βιβλία και σύμφωνα με τις Οδηγίες 
του Π.Ι. Ο αριθμός των ολιγόλεπτων γραπτών δοκιμασιών 
αφήνεται στην κρίση του διδάσκοντος. Κατά τη διάρκεια 
του διδακτικού έτους πραγματοποιείται μία (1) μόνο ωρι¬ 
αία γραπτή δοκιμασία, στο Α' Τετράμηνο, η οποία καλύ¬ 
πτει περιορισμένης έκτασης ενότητα και γίνεται ύστερα 
από βραχείας διάρκειας προειδοποίηση των μαθητών. 

Β. Αν υπάρχει αντικειμενικό πρόβλημα η ωριαία γραπτή 
δοκιμασία μπορεί να πραγματοποιηθεί στο Β' Τετράμηνο. 

1. Στην περίπτωση που λείπουν στοιχεία της παραγρά¬ 
φου Α του παρόντος άρθρου, ο προφορικός βαθμός του 
τετραμήνου διαμορφώνεται από τη συνεκτίμηση των 
υπαρχόντων στοιχείων. 

2. Για μάθημα που για οποιονδήποτε λόγο διδάχθηκε λι¬ 
γότερο από δέκα (10) ώρες, δεν κατατίθεται βαθμολογία, 
εάν αποδεδειγμένα και δικαιολογημένα ο διδάσκων δεν 
διαθέτει επαρκή στοιχεία για την αξιολόγηση των μαθη¬ 
τών. 

3. Δεν κατατίθεται βαθμολογία για τα μαθήματα των 
Θρησκευτικών και της Φυσικής Αγωγής για όσους μαθη¬ 
τές έχουν νομίμως απαλλαγεί από την παρακολούθησή 
τους. 

4. Με τη λήξη του Α' και του Β' τετραμήνου κάθε διδά¬ 
σκων καταθέτει στον Διευθυντή του Σχολείου ονομαστική 
κατάσταση για κάθε τάξη ή τμήμα χωριστά με τους τε- 
τραμηνιαίους βαθμούς επίδοσης. 

5. Αν από την ονομαστική κατάσταση της προφορικής 
βαθμολογίας λείπει βαθμός μαθητή, ο διδάσκων με ενυ¬ 
πόγραφη σημείωση πάνω στην κατάσταση δικαιολογεί 
την έλλειψη του βαθμού. 

6. Με ευθύνη του Διευθυντή του Σχολείου και του διδά¬ 
σκοντος, η προφορική βαθμολογία των μαθητών καταχω- 

ρίζεται χωρίς καθυστέρηση στο Ατομικό Δελτίο (Α.Δ.) των 
μαθητών και στον Υπολογιστή, εφόσον το Σχολείο διαθέ¬ 
τει. Αντίγραφο της βαθμολογίας που καταχωρίζεται στον 
Υπολογιστή κρατείται υποχρεωτικά και σε δισκέτα. Γιατο 
Β' τετράμηνο η καταχώριση γίνεται πριν από την έναρξη 
των γραπτών προαγωγικών ή απολυτηρίων εξετάσεων. 
Μετά την καταχώριση δεν επιτρέπεται καμία μεταβολή, 
εκτός από την περίπτωση λανθασμένης καταχώρισης 
που διαπιστώνεται με ειδική πράξη του Συλλόγου Διδα¬ 
σκόντων και οπωσδήποτε πριν από την έκδοση των απο¬ 
τελεσμάτων. 

7. Φωτοαντίγραφα των Α.Δ. των μαθητών των δύο τε¬ 
λευταίων τάξεων του Λυκείου, στα οποία αναγράφεται η 
προφορική βαθμολογία τους, αποστέλλονται υποχρεωτι¬ 
κά με ευθύνη του Διευθυντή κάθε Λυκείου στην αρμόδια 
Διεύθυνση ή Γ ραφείο Εκπαίδευσης μέσα σε μία εβδομά¬ 
δα από τη λήξη των μαθημάτωντου κάθετετραμήνου. Τα 
φωτοαντίγραφα επικυρώνονται από τον Διευθυντή του 
Λυκείου. Μαζί μετά φωτοαντίγραφα των Α.Δ. αποστέλλο- 
νται σε δισκέτες δύο αντίγραφα της ηλεκτρονικής κατα¬ 
χώρισης. Η Διεύθυνση ή το Γραφείο Δ.Ε. διαβιβάζει στη 
Διεύθυνση Μηχανοργάνωσης της Κεντρικής Υπηρεσίας 
του ΥΠΕΠΘ τις δισκέτες που περιλαμβάνουν το ένα αντί¬ 
γραφο της ηλεκτρονικής καταχώρισης. 

Άρθρο 8 

Δημιουργικές εργασίες 

1. Οι εργασίες αυτές έχουν συνθετικό χαρακτήρα και 
επιδιώκουν την ανάπτυξη της δημιουργικής ικανότητας 
του μαθητή και γενικότερα την καλλιέργεια ερευνητικού 
πνεύματος με την αναζήτηση στοιχείων από διαφορετι¬ 
κές πηγές καιτηντελική σύνθεση των στοιχείων αυτών. Οι 
δημιουργικές εργασίες μπορούν να είναι ομαδικές ή ατο¬ 
μικές και να έχουν τη μορφή μικρής πραγματείας, ανάλο¬ 
γης προς τις δυνατότητες των μαθητών, ή να είναι συλλο¬ 
γές ή κατασκευές ή καλλιτεχνικές συνθέσεις. Τα θέματα 
των εργασιών αυτών δίνονται από τους διδάσκοντες 
στους μαθητές ή προτείνονται από αυτούς και εγκρίνο- 
νται από τους διδάσκοντες. Το Π.Ι. συντάσσει κατά μάθη¬ 
μα πίνακα ενδεικτικών δημιουργικών εργασιών, τον οποίο 
αποστέλλει στα σχολεία μαζί με τις οδηγίες διδασκαλίας 
των μαθημάτων. Οι δημιουργικές εργασίες μπορούν να 
παρουσιάζονται μέσα στην τάξη, κατά την κρίση του δι¬ 
δάσκοντος, ή, εφόσον υπάρχει η δυνατότητα, σε ειδική 
εκδήλωση κατά τάξη ή κατά σχολείο, που αποφασίζεται 
από το Σύλλογο των διδασκόντων. Οι εργασίες αυτές 
μπορεί να δημοσιεύονται (σε περίληψη ή σε πλήρη μορ¬ 
φή) ή να δημοσιοποιούνται με όποιον άλλο τρόπο κρίνει 
πρόσφορο το κάθε Λύκειο. 

2. α) Μ ία τουλάχιστον δημιουργική εργασία σε έναγρα- 
πτώς εξεταζόμενο μάθημα της επιλογής του μαθητή είναι 
υποχρεωτική στην Α'τάξη. Η εκπόνηση δημιουργικών ερ¬ 
γασιών στις Β'και Γ τάξεις είναι προαιρετική. Γιατην υπο¬ 
χρεωτική εργασία κατατίθεται μέσα στο Α' δίμηνο του 
σχολικού έτους γραπτή δήλωση των μαθητών στον υπεύ¬ 
θυνο καθηγητή κάθε τμήματος, στην οποία αναγράφεται 
το μάθημα στο οποίο επιθυμούν να εκπονήσουν εργασία, 
καθώς και δύο ακόμη μαθήματα ως εναλλακτικές δυνα¬ 
τότητες. 

β) Ο υπεύθυνος για την παρακολούθηση των δημιουρ¬ 


γικών εργασιών εκπαιδευτικός οργανώνει συναντήσεις 
με τους μαθητές πριν από την ανάθεση των εργασιών, 
τους ενημερώνει για τη διαδικασία έρευνας που θα ακο¬ 
λουθήσουν και τους παρέχει την αναγκαία πληροφόρηση 
για τις πηγές που θα χρησιμοποιήσουν. 

3. Η υποχρεωτική δημιουργική εργασία βαθμολογείται 
από τον οικείο διδάσκοντα και συνεκτιμάται μόνο θετικά 
στην αξιολόγηση της επίδοσης του μαθητή στο αντίστοι¬ 
χο μάθημα κατά το τετράμηνο κατά το οποίο κατατίθεται. 
Αν μία δημιουργική εργασία καλύπτει και άλλα συγγενή 
μαθήματα που διδάσκονται από τον ίδιο καθηγητή ή άλ¬ 
λους καθηγητές, η εργασία λαμβάνεται υπόψη κατά την 
αξιολόγηση του μαθητή και στα μαθήματα αυτά και βαθ¬ 
μολογείται μετά από συνεργασία των οικείων διδασκό¬ 
ντων. Εάν πρόκειται για συλλογική εργασία, αυτή λαμβά- 
νεται υπόψη το ίδιο για όλους τους μαθητές που συμμε¬ 
τείχαν σε αυτή. 

4. Αν ένας μαθητής εκπονεί με δική του πρωτοβουλία 
και ύστερα από συνεννόηση με τους διδάσκοντες περισ¬ 
σότερες της μιας δημιουργικές εργασίες, αυτές συνεκτι- 
μώνταιγιατη βαθμολογία του μαθητή σε άλατα αντίστοι¬ 
χα μαθήματα. Αντίγραφο όλων των εργασιών τοποθετεί¬ 
ται στο φάκελο εκπαιδευτικών επιδόσεων και 
δραστηριοτήτων του μαθητή, εάν αυτός υπάρχει, και 
όπου δεν υπάρχει ενημερώνονται με ευθύνη του καθηγη¬ 
τή που παρακολουθεί την εργασία όλοι οι διδάσκοντες 
στο ίδιο τμήμα για τη συμπληρωματική αυτή δραστηριό¬ 
τητα του κάθε μαθητή. 

5. Ο αριθμός των δημιουργικών εργασιών που ο κάθε 
εκπαιδευτικός μπορεί να παρακολουθεί κατά τη διάρκεια 
του σχολικού έτους καθορίζεται από τον ίδιο, δεν μπορεί 
όμως να είναι μικρότερος των δέκα (10), εκτός αν ο αριθ¬ 
μός των μαθητών που εκδηλώνουν σχετικό ενδιαφέρον εί¬ 
ναι μικρότερος. Εάν για κάποιο αντικείμενο παρατηρείται 
υψηλή προτίμηση και ο οικείος διδάσκων αδυνατεί για το 
λόγο αυτό να εποπτεύσει όλες τις σχετικές εργασίες, κα¬ 
ταβάλλεται προσπάθεια ένταξης των μαθητών σε ομαδι¬ 
κές εργασίες που βρίσκονται πλησιέστερα προς τα εν- 
διαφέροντά τους. Εάν και μετά την ομαδοποίηση αυτή το 
πρόβλημα παραμένει, ο κάθε διδάσκων επιλέγει μεταξύ 
των μαθητών που επιθυμούν να εκπονήσουν στο αντικεί¬ 
μενό του εργασία, όσους μπορεί να εποπτεύσει, με κριτή¬ 
ρια που καθορίζει ο ίδιος και ανακοινώνει στους ενδιαφε¬ 
ρομένους. Τους υπόλοιπους παραπέμπει στο Σύλλογο δι¬ 
δασκόντων, ο οποίος τους κατανέμει σε άλλους 
διδάσκοντες με βάση τις εναλλακτικές προτιμήσεις τους 
που περιέχονται στη δήλωσή τους. Για όποιο άλλο θέμα 
ανακύπτει σχετικά με την εκπόνηση δημιουργικών εργα¬ 
σιών αποφασίζει ο Σύλλογος των διδασκόντων. 

Άρθρο 9 

Φάκελος επιδόσεων και δραστηριοτήτων των μαθητών. 

1. Σε κάθε Λύκειο παρέχεται η δυνατότητα να τηρείται 
με ευθύνη του υπεύθυνου καθηγητή κάθε τμήματος ή τά¬ 
ξης και σε χώρο που καθορίζεται από τον Διευθυντή του 
Λυκείου, φάκελος εκπαιδευτικών επιδόσεων και δραστη¬ 
ριοτήτων των μαθητών, στον οποίο καταχωρίζονται στοι¬ 
χεία που συμβάλλουν στη σφαιρικότερη εκπαιδευτική 
αξιολόγηση των μαθητών, τα οποία δεν προκύπτουν από 
άλλες διαδικασίες αποτίμησης της επίδοσής τους. Τέτοι- 




1388 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ου είδους στοιχεία είναι κυρίως: α) Εργασίες, τις οποίες 
πραγματοποιεί ο μαθητής, πέραν αυτών που γίνονται στο 
πλαίσιο των υποχρεωτικών σχολικών εργασιών, β) Ανα¬ 
φορές σχετικές με σχολικές δραστηριότητες στις οποίες 
συμμετέχει, γ) Αντίγραφα επαίνων, βραβείων ή άλλων 
διακρίσεών του στον πνευματικό, πολιτιστικό, κοινωνικό 
και αθλητικό τομέα που χορηγούνται από το ΥΠΕΠΘ ή 
από επίσημα αναγνωρισμένους επιστημονικούς, μορφω¬ 
τικούς, πολιτιστικούς και αθλητικούς φορείς υψηλού κύ¬ 
ρους, δ) Ερωτηματολόγια αυτοαξιολόγησηςτου μαθητή, 
ε) Παρατηρήσεις ή προτάσεις του σχετικές με τα μαθή¬ 
ματα. Κάθε μαθητής που επιθυμεί να εντάξει στο φάκελό 
του νέα στοιχεία, τα υποβάλλει στον αρμόδιο καθηγητή. 

2. Όλοι οι διδάσκοντες σε ορισμένο τμήμα υποχρεού- 
νται πριν από την κατάθεση της προφορικής τους βαθμο¬ 
λογίας να εξετάσουν και το περιεχόμενο του φακέλου του 
μαθητή και νατό συνεκτιμήσουν στη βαθμολογία τους. 

3. Ο φάκελος εκπαιδευτικής επίδοσης και λοιπών δρα¬ 
στηριοτήτων των μαθητών τηρείται, όπου είναι δυνατόν. 
Σκοπός της τήρησης των ως άνω φακέλων είναι όχι μόνο η 
σφαιρικότερη και πολύπλευρη εκτίμηση των δραστηριοτή¬ 
των των μαθητών, αλλά και η υποβοήθηση και η επικοινωνία 
μέσα στο σχολείο μεταξύ διδασκόντων και διδασκομένων 
και η παροχή έμμεσα στον μαθητή της δυνατότητας συμμε- 
τοχήςτου, μέσω της αυτοαξιολόγησης καιτης διατύπωσης 
παρατηρήσεων και προτάσεων για τα μαθήματα, στη δική 
του αξιολόγηση και στη βελτίωση της διδακτικής πράξης. 

4. Κάθε άλλη λεπτομέρεια σχετική με την τήρηση των 
φακέλων και την αξιοποίησή τους στην αξιολόγηση των 
μαθητών καθορίζεται με απόφαση του Συλλόγου διδα¬ 
σκόντων. 

Άρθρο 10 

Επίδοση της προφορικής βαθμολογίας - Ενημέρωση 
των κηδεμόνων 

1. Στο τέλος κάθε τετραμήνου και μετά την κατάθεση 
και καταχώριση της προφορικής βαθμολογίας, καλούνται 
οι κηδεμόνες των μαθητών για ενημέρωση αναφορικά με 
την επίδοση, την επιμέλεια, τη φοίτηση και τη συμπεριφο¬ 
ρά των παιδιών τους και τους επιδίδεται ο ατομικός έλεγ¬ 
χος προόδου του μαθητή. 

2. Με ευθύνη του Διευθυντή και με απόφαση του Συλ¬ 
λόγου των διδασκόντων καθηγητών στα μέσα κάθε τε¬ 
τραμήνου οργανώνεται μία (1) τουλάχιστον συνάντηση 
κηδεμόνων, με σκοπό την ενημέρωσή τους στα θέματα 
της παραγράφου 1 του παρόντος άρθρου. Κατόπιν συ¬ 
νεννόησης Διευθυντή και διδασκόντων, ορίζεται πρό¬ 
γραμμα ενημέρωσης των κηδεμόνων, σύμφωνα με το 
οποίο κάθε διδάσκων έχει την υποχρέωση μία (1) τουλά¬ 
χιστον ημέρα την εβδομάδα να δέχεται τους κηδεμόνες 
των μαθητών. Το πρόγραμμα ανακοινώνεται στην αρχή 
του διδακτικού έτους και κοινοποιείται γραπτώς στους 
κηδεμόνες μέσω των μαθητών. 

3. Οι κηδεμόνες των μαθητών δικαιούνται να ενημερώ¬ 
νονται από τους διδάσκοντες, κατά τις ημέρες που έχουν 
ορισθεί στο πρόγραμμα ενημέρωσης κηδεμόνων, για όλα 
τα στοιχεία της παρ. 1 του παρόντος άρθρου. Οι διδά¬ 
σκοντες επιδεικνύουν τα γραπτά των μαθητών, εφόσον 
ζητηθεί από τους κηδεμόνες τους και μόνο. 

4. Στους ελέγχους προόδου που δίνονται στους μαθη¬ 


τές και στους κηδεμόνες, αναγράφεται υποχρεωτικά και 
ο αντίστοιχος μέσος όρος της προφορικής βαθμολογίας 
όλων των μαθητών του τμήματος για κάθε μάθημα. 

ΚΕΦΑΛΑΙΟ Γ 

ΓΡΑΠΤΕΣ ΠΡΟΑΓΩΓΙΚΕΣ ΚΑΙ ΑΠΟΛΥΤΗΡΙΕΣ 
ΕΞΕΤΑΣΕΙΣ 

Άρθρο 11 

Τόπος και χρόνος διεξαγωγής των εξετάσεων. 

1. Οι τελικές γραπτές εξετάσεις, προαγωγικές και απο¬ 
λυτήριες, διεξάγονται μετά τη λήξη των μαθημάτων του Β' 
Τετραμήνου. Στις εξετάσεις αυτές αξιολογούνται συνολι¬ 
κά οι γνώσεις και οι δεξιότητες που απέκτησαν οι μαθητές 
κατά τη διάρκεια του αντίστοιχου σχολικού έτους. 

2. Οιτελικές εξετάσεις διενεργούνται στα Ενιαία Λύκεια. 
Μπορεί όμως αν κρίνεται αναγκαίο για την αντικειμενική 
διεξαγωγή τους να ορίζονται ως Εξεταστικά Κέντρα, σχο¬ 
λικά συγκροτήματα στα οποία στεγάζονται Ενιαία Λύκεια. 
Τα Εξεταστικά Κέντρα ορίζονται με απόφαση του Προέ¬ 
δρου της Νομαρχιακής Επιτροπής Εξετάσεων και μαζί με 
τον ορισμό καθορίζονται και τα Ενιαία Λύκεια, οι μαθητές 
των οποίων θα εξετασθούν στο κάθε ένα από αυτά. Κατά 
τον ορισμό των Εξεταστικών Κέντρων λαμβάνονται υπόψη 
οι ιδιαίτερες συγκοινωνιακές συνθήκες και μπορεί αυτά να 
αφορούν μαθητές μιας ή και των δύο τάξεων. 

3. Η διάρκεια των γραπτών προαγωγικών και απολυτη¬ 
ρίων εξετάσεων σε κάθε μάθημα που εξετάζεται σε εθνι¬ 
κό επίπεδο είναι τρίωρη (3), εκτός αν, σε ειδικές περιπτώ¬ 
σεις, ορίζεται διαφορετικά από την Κεντρική Επιτροπή 
Εξετάσεων (Κ.Ε.Ε.), Γιατα μαθήματα που εξετάζονται σε 
επίπεδο σχολικής μονάδας η διάρκεια των γραπτών προ- 
αγωγικών και απολυτηρίων εξετάσεων είναι δίωρη (2). 

Άρθρο 12 

Θέματα των εξετάσεων 

1. Τα θέματα των προαγωγικών και απολυτηρίων εξετά¬ 
σεων περιλαμβάνουν ποικιλία ερωτήσεων (π.χ. σύντομης 
απάντησης, ελεύθερης ανάπτυξης), οι οποίες είναι κλιμα¬ 
κούμενου βαθμού δυσκολίας και αφορούν ευρεία έκταση 
της εξεταστέας ύλης. 

2. Τα θέματα των προαγωγικών εξετάσεων στην Α' τάξη 
και των προαγωγικών και απολυτηρίων εξετάσεων στις Β' 
και Γ τάξεις, Δημοσίων και Ιδιωτικών Ενιαίων Λυκείων για 
τα μαθήματα που εξετάζονται σε επίπεδο σχολικής μονά¬ 
δας, διατυπώνονται με τη συνεργασία των καθηγητών 
που διδάσκουν το ίδιο μάθημα στην ίδια τάξη κάθε Λυκεί¬ 
ου, είναι κοινά για όλα τα τμήματα της τάξης του Λυκείου 
και εγκρίνονται από τον Διευθυντή του Λυκείου. 

3. Τα θέματα των προαγωγικών και απολυτηρίων εξετά¬ 
σεων των Β' και Γ τάξεων, οι οποίες διεξάγονται ταυτό¬ 
χρονα σε όλα τα Λύκεια, σύμφωνα με το πρόγραμμα που 
ανακοινώνεται από το Υπουργείο Εθνικής Παιδείας και 
Θρησκευμάτων, για τα μαθήματα που εξετάζονται σε 
εθνικό επίπεδο επιλέγονται από την ΚΕΕ, κατά τη διαδι¬ 
κασία που ορίζεται στο άρθρο 18 του παρόντος Π.Δ. και 
είναι κοινά για όλα τα Λύκεια της χώρας. 

Άρθρο 13 

Σύσταση οργάνων εξετάσεων 

Για την προετοιμασία , την οργάνωση, την διεξαγωγή, 

τον συντονισμό, την εποπτεία και την ομαλή διεξαγωγή 
των εξετάσεων στα μαθήματα των δυο τελευταίων τάξε¬ 
ων του Ενιαίου Λυκείου που εξετάζονται σε εθνικό επίπε¬ 
δο, συστήνονται οι ακόλουθες επιτροπές με τις αντίστοι¬ 
χες για κάθε μια αρμοδιότητες. 

1. Επιτροπή Οργάνωσης των Εξετάσεων αποτελείται 
από τρία μέλη και τον γραμματέα υπαλλήλους της Κε¬ 
ντρικής Υπηρεσίας του Υπουργείου Εθνικής Παιδείας και 
Θρησκευμάτων ή εκπαιδευτικούς λειτουργούς Δ.Ε. 

Έργο της επιτροπής είναι η δημιουργία του ηλεκτρονι¬ 
κού αρχείουτων μαθητώντωνδυοτελευταίωντάξεωντου 
Λυκείου η συγκέντρωση και καταχώριση στην κεντρική 
μονάδα του υπολογιστή των βαθμολογικών στοιχείωντων 
μαθητών αυτών, ο εφοδιασμός των Λυκείων που λειτουρ¬ 
γούν ως εξεταστικά κέντρα με το απαραίτητο έντυπο υλι¬ 
κό και των μηχανογραφικών καταστάσεων των μαθητών 
για την διεξαγωγή των εξετάσεων και γενικά η αντιμετώ¬ 
πιση κάθε θέματος που αφορά την προετοιμασία για την 
ομαλή και απρόσκοπτη διεξαγωγή των εξετάσεων. 

Τα μέλη της επιτροπής ορίζονται με απόφαση του 
Υπουργού Εθνικής Παιδείας και Θρησκευμάτων, ένα εκ 
των οποίων ορίζεται ως πρόεδρος της επιτροπής. Με την 
ίδια απόφαση ορίζεται και ο γραμματέας της επιτροπής. 

Η επιτροπή στο έργο της συνεπικουρείται από το ανα¬ 
γκαίο προσωπικό δημοσίους υπαλλήλους ή υπαλλήλους 
Νομικών Προσώπων Δημοσίου Δικαίου ή Οργανισμών 
του Δημοσίου τα οποία ορίζονται με απόφαση του Γενι¬ 
κού Γραμματέα του Υπουργείου Εθνικής Παιδείας και 
Θρησκευμάτων. 

2. Κεντρική Επιτροπή Εξετάσεων (Κ.Ε.Ε.) 

I) Ημερήσιων Ενιαίων Λυκείων και 

II) Εσπερινών Ενιαίων Λυκείων 

Έργο κάθε μιας απότις ανωτέρω Κ.Ε.Ε. είναιη γενική επο¬ 
πτεία και ο συντονισμός διενέργειας των προαγωγικών και 
απολυτηρίων εξετάσεων των δύο τελευταίων τάξεων των 
ημερήσιων και εσπερινών Ενιαίων Λυκείων αντίστοιχα, στα 
μαθήματα που εξετάζονται σε εθνικό επίπεδο, η επιλογή και 
τελική διαμόρφωση των θεμάτων των εξετάσεων αυτών, η 
αποστολή τους με τον ασφαλέστερο τρόπο στα λύκεια που 
λειτουργούν ως εξεταστικά κέντρα και στις νομαρχιακές 
επιτροπές και η λήψη κάθε αναγκαίου μέτρου για την δια¬ 
σφάλιση της αδιάβλητης διεξαγωγής των εξετάσεων, η πα¬ 
ροχή των αναγκαίων κατά την κρίση της διευκρινίσεων και 
οδηγιών στα Βαθμολογικά Κέντρα για την ομαλή και απρό¬ 
σκοπτη βαθμολόγηση των γραπτών δοκιμίων και την δια¬ 
σφάλιση ενιαίων κριτηρίων αξιολόγησης σε όλα τα βαθμο¬ 
λογικά κέντρα, η επίλυση οποιουδήποτε θέματος ήθελε 
προκύψει στα εξεταστικά ή βαθμολογικά κέντρα και για το 
οποίο δεν προβλέπεται λύση από τις κείμενες διατάξεις, η 
διασφάλιση εφαρμογής των κείμενων διατάξεων από 
όλους τους εμπλεκόμενους στις εξετάσεις, η παράταση 
του χρόνου της εξέτασης σε ορισμένα ή σε όλα τα εξετα¬ 
στικά κέντρα εφόσον κατά την κρίση της συντρέχουν λόγοι 
που επιβάλλουντηνπαράταση αυτή και γενικά η λήψη κάθε 
αναγκαίου μέτρου για την ομαλή διεξαγωγή και ολοκλήρω¬ 
ση των διαδικασιών των εξετάσεων και της βαθμολόγησης 
των γραπτών δοκιμίων. Οι Κ.Ε.Ε. εφόσον κρίνουν αναγκαίο 
για την απρόσκοπτη διεξαγωγή των εξετάσεων μπορούν να 
ζητούν την συνδρομή των αστυνομικών αρχών και άλλων 
δημόσιων υπηρεσιών και Οργανισμώντου Δημοσίου. 


Κάθε Κ.Ε.Ε. συγκροτείται από τακτικά και έκτακτα μέλη 
και την γραμματεία ως ακολούθως: 
α) Τακτικά μέλη 

Στα τακτικά μέλη περιλαμβάνονται ο πρόεδρος, ο αντι¬ 
πρόεδρος και δέκα πέντε (15) μέλη και είναι: 

ί) Ο πρόεδρος του Παιδαγωγικού Ινστιτούτου (Π.Ι.) ή 
ένας των αντιπροέδρων του Π.Ι. ή ένας καθηγητής Α.Ε.Ι. 
ως πρόεδρος. 

ϋ) Ένας αντιπρόεδρος ή σύμβουλος του Π.Ι. ή καθηγη¬ 
τής Α.Ε.Ι. ως αντιπρόεδρος. 

ίϋ) Δώδεκα (12) μέλη Δ.Ε.Π. Α.Ε.Ι. ή Ε.Π. Τ.Ε.Ι. ή σχολι¬ 
κοί σύμβουλοι ή εκπαιδευτικοί δευτεροβάθμιας εκπαί¬ 
δευσης με βαθμό Α' από τους οποίους τρεις τουλάχιστον 
ειδικότητας φιλολόγου, δύο μαθηματικού, και από ένας 
φυσικού, χημικού, βιολόγου, οικονομολόγου, ηλεκτρολό¬ 
γου, πληροφορικής και διοίκησης επιχειρήσεων. Από τα 
μέλη αυτά τουλάχιστον πέντε (5) είναι μέλη Δ. Ε.Π. Α.Ε.Ι. ή 
Ε.Π. Τ.Ε.Ι., τουλάχιστον δυο (2) σχολικοί σύμβουλοι Δ.Ε. 
και τουλάχιστον δυο (2) εκπαιδευτικοί Δ.Ε. με βαθμό Α' 
από αυτούς που δίδαξαν ένα τουλάχιστον από τα εξετα¬ 
ζόμενα μαθήματα των δυο τελευταίων τάξεων του Ενιαί¬ 
ου Λυκείου. 

ίν) Ο νομικός Σύμβουλος του ΥΠΕΠΘ ή άλλος εκπρό¬ 
σωπος της νομικής υπηρεσίας του ΥΠΕΠΘ. 

ν) Ο προϊστάμενος της Διεύθυνσης Σπουδών Δ.Ε. του 
ΥΠΕΠΘ ή άλλος εκπαιδευτικός Δ.Ε. με βαθμό Α' αποσπα¬ 
σμένος στην Διεύθυνση αυτή. 

νϊ) Ο προϊστάμενος της Διεύθυνσης Οργάνωσης και 
Διεξαγωγής Εξετάσεων του ΥΠΕΠΘ ή άλλος Διοικητικός 
υπάλληλος ΠΈ. κατηγορίας με βαθμό Α' της Κ.Υ. του 
ΥΠΕΠΘ. 
β) Έκτακτα μέλη 

Για κάθε εξεταζόμενο μάθημα ορίζονται τρία έκτακτα 
μέλη τα οποία μαζί με ένα τακτικό μέλος της Κ.Ε.Ε. ειση- 
γούνται στην ολομέλεια της Επιτροπής τα θέματα που θα 
δοθούν στους εξεταζόμενους. Από τα τρία έκτακτα μέλη 
το ένα είναι μέλος ΔΕΠ Α.Ε.Ι. ή ΕΠ Τ.Ε.Ι. ή σχολικός σύμ¬ 
βουλος ή καθηγητής Δ.Ε. με βαθμό Α' και τα άλλα δυο κα¬ 
θηγητές Δ.Ε. με βαθμό Α' αντίστοιχης ειδικότητας με το 
εξεταζόμενο μάθημα, 
γ) Γραμματεία 

Η γραμματεία αποτελείται από τον γραμματέα και πέντε 
βοηθούς γραμματείς από διοικητικούς υπαλλήλους του 
ΥΠΕΠΘ ή εκπαιδευτικούς Δ.Ε. 

Τα μέλη των Κ.Ε.Ε ορίζονται με απόφαση του Υπουργού 
Εθνικής Παιδείας και Θρησκευμάτων μετά από γνώμη 
των Α.Ε.Ι. και Τ.Ε.Ι. προκειμένου για τα μέλη ΔΕΠ ή ΕΠ 
αντίστοιχα και του Κεντρικού Υπηρεσιακού Συμβουλίου 
Δ.Ε. (ΚΥΣΔΕ) προκειμένου για τους σχολικούς συμβού¬ 
λους και τους καθηγητές Δ.Ε. οι οποίοι πρέπει να έχουν 
διδάξει το οικείο μάθημα στην αντίστοιχη τάξη κατά το 
ίδιο σχολικό έτος. Οι γνώμες αυτές πρέπει να διατυπω¬ 
θούν μέσα σε αποκλειστική προθεσμία ενός μηνάς από 
την υποβολή του σχετικού ερωτήματος. Με την ίδια από¬ 
φαση ορίζονται η γραμματεία και τα αναπληρωματικά μέ¬ 
λη του Αντιπροέδρου, των μελών, του Γραμματέα και των 
βοηθών Γραμματέων. 

Για την υποβοήθηση της Κ.Ε.Ε. στο έργο της μπορεί με 
απόφαση του Γενικού Γραμματέα του Υπουργείου Εθνι¬ 
κής Παιδείας και Θρησκευμάτων να ορίζονται μέχρι τριά- 

ντα δημόσιοι υπάλληλοι ή υπάλληλοι Νομικών Προσώπων 
Δημοσίου Δικαίου ή Οργανισμών του Δημοσίου ή εκπαι¬ 
δευτικοί Δ. Ε. 

3. Νομαρχιακή Επιτροπή Εξετάσεων (Ν.Ε.Ε.) 

Σε κάθε Διεύθυνση Δευτεροβάθμιας εκπαίδευσης συ¬ 
γκροτείται Νομαρχιακή Επιτροπή Εξετάσεων η οποία 
αποτελείται από: 

ί) τον προϊστάμενο της Δ/νσης ως πρόεδρο 

ϋ) τους προϊσταμένους των οικείων γραφείων Δ. Ε. στην 
αρμοδιότητα των οποίων ανήκουν οι σχολικές μονάδες 
που χρησιμοποιούνται ως εξεταστικά κέντρα 

ίϋ) Δύο σχολικούς σύμβουλους ή εφόσον δεν υπάρχουν 
καθηγητές Δ.Ε. με βαθμό Α', 

Τα μέλη της Ν.Ε.Ε. ορίζονται με απόφαση του οικείου 
προϊσταμένου της Δ/νσης Δ.Ε., με την ίδια απόφαση ορί¬ 
ζεται ένας διοικητικός υπάλληλος ή καθηγητής Δ.Ε. ως 
γραμματέας , ένας βοηθός γραμματέας, ένας χειριστής 
του συστήματος λήψης των θεμάτων, ο σύνδεσμος της 
Ν.Ε.Ε. με το οικείο βαθμολογικό κέντρο και ο οδηγός για 
την διακίνηση των γραπτών και των βαθμών. Αν τα εξετα¬ 
στικά κέντρα αρμοδιότητα της Ν.Ε.Ε. είναι περισσότερα 
από επτά και μέχρι δέκα τέσσερα μπορεί να ορίζεται και 
δεύτερος βοηθός γραμματέας , αν είναι περισσότερα 
από δέκα τέσσερα και μέχρι είκοσι ένατρίτος κ.ο.κ. Ο σύν¬ 
δεσμος της ΝΕΕ με το ΒΚ και ο οδηγός μπορεί να είναι και 
διαφορετικοί για κάθε ημέρα των εξετάσεων. 

Έργο της Ν.Ε.Ε. είναι η διαβίβαση των θεμάτων στα λύ¬ 
κεια στα οποία δεν κατέστη εφικτή η απ’ ευθείας αποστο¬ 
λή τους από την Κεντρική Επιτροπή, η λήψη των αναγκαί¬ 
ων μέτρων για την ομαλή και αδιάβλητη διεξαγωγή των 
εξετάσεων στην περιφέρεια ευθύνης της, η επίβλεψη 
εφαρμογής της κείμενης νομοθεσίας και των οδηγιώντης 
Κεντρικής Επιτροπής από τις λυκειακές επιτροπές, τους 
επιτηρητές και κάθε εμπλεκόμενου στις εξετάσεις, η άμε¬ 
ση αντικατάσταση και η παραπομπή για πειθαρχικό έλεγ¬ 
χο οποιουδήποτε μέλους λυκειακής επιτροπής, επιτηρη¬ 
τή, γραμματέα ή βοηθού γραμματέα ή επικουρικού προ¬ 
σωπικού δεν ασκεί με την ενδεδειγμένη υπευθυνότητα 
την αποστολή του ή θέτει σε κίνδυνο το αδιάβλητο των 
εξετάσεων και η άμεση ενημέρωση της Κ.Ε.Ε., η αποστο¬ 
λή των γραπτών δοκιμίων στο οικείο βαθμολογικό κέντρο 
και η παραλαβή των βαθμών από αυτό και η αποστολή 
τους στα λύκεια, η συνδρομή των προέδρων των βαθμο¬ 
λογικών κέντρων για την εξασφάλιση των αναγκαίων βαθ¬ 
μολογητών και η λήψη γενικά κάθε μέτρου αναγκαίου για 
την ομαλή διεξαγωγή και ολοκλήρωση των διαδικασιών 
των εξετάσεων στην περιοχή ευθύνης τους. 

4. Λυκειακή Επιτροπή Εξετάσεων (Λ.Ε.Ε.) 

Σε κάθε Ενιαίο Λύκειο που χρησιμοποιείται ως εξετα¬ 
στικό κέντρο συγκροτείται Λυκειακή Επιτροπή Εξετάσε¬ 
ων αποτελούμενη από τον διευθυντή του οικείου Λυκείου 
και δύο καθηγητές Δ.Ε. κατά προτίμηση από άλλο Λύκειο 
που ορίζονται από τον οικείο προϊστάμενο της Δ/νσης ή 
του Γραφείου Δ.Ε., με την ίδια απόφαση ορίζονται ένας δι¬ 
οικητικός υπάλληλος ή καθηγητής Δ.Ε. ως γραμματέας, 
ένας βοηθός γραμματέας, δύοχειριστέςτου συστήματος 
λήψης των θεμάτων ένας καθηγητής Δ.Ε. σύνδεσμος με 
τη Ν.Ε.Ε. που μπορεί να είναι και ο βοηθός γραμματέα για 
την διακίνηση των γραπτών και των βαθμών προς και από 
την Ν.Ε.Ε. και μέχρι τρία άτομα βοηθητικό και υπηρετικό 


προσωπικό. Αν οι εξεταζόμενοι μαθητές είναι περισσότε¬ 
ροι από εξήντα και μέχρι εκατόν τριάντα μπορεί να ορίζε¬ 
ται και δεύτερος βοηθός γραμματέας και αν είναι περισ¬ 
σότεροι από εκατόν τριάντα και μέχρι εκατόν ογδόντα 
τρίτος και αν είναι περισσότεροι από εκατόν ογδόντα, τέ¬ 
ταρτος βοηθός γραμματέας. 

Στα ιδιωτικά λύκεια η λυκειακή επιτροπή είναι πενταμε¬ 
λής και αποτελείται από τρεις καθηγητές δημόσιων Ενιαί¬ 
ων Λυκείων και δύο καθηγητές του αντίστοιχου Ιδιωτικού 
Λυκείου. Πρόεδρος της επιτροπής αυτής ορίζεται ο αρ¬ 
χαιότερος από τους τρεις καθηγητές των δημόσιων Ενι¬ 
αίων Λυκείων. Δύο από τα μέλη της επιτροπής ορίζονται 
ως χειριστές του συστήματος λήψης των θεμάτων κατά 
τα λοιπά εφαρμόζονται οι διατάξεις του προηγούμενου 
εδαφίου της παρούσας παραγράφου. 

Έργο της Λ.Ε.Ε. είναι η διοργάνωση του εξεταστικού 
κέντρου, η εποπτεία για την ομαλή και αδιάβλητη διεξα¬ 
γωγή των εξετάσεων στο εξεταστικό κέντρο ευθύνης της, 
η κατανομή των επιτηρητών στις αίθουσες εξετάσεων με- 
ριμνώντας να μην είναι στην ίδια αίθουσα οι ίδιοι επιτηρη¬ 
τές όλες τις ημέρες των εξετάσεων αλλά να εναλλάσσο¬ 
νται κάθε ημέρα εξετάσεων, η αναπαραγωγή των θεμά¬ 
των σε φωτοαντίγραφα, ο έλεγχος της πιστής και 
ακριβούς αναπαραγωγής των θεμάτων και η διανομή 
τους στους εξεταζόμενους, η άμεση ενημέρωση της 
Ν.Ε.Ε. και της ΚΕΕγια οποιοδήποτε σοβαρό ζήτημα προ- 
κύψει στο εξεταστικό κέντρο, η εποπτεία και ο έλεγχος 
των επιτηρητών που δεν εκτελούν με την επιβεβλημένη 
υπευθυνότητα τα καθήκοντα τους και γνωστοποίηση των 
παρατηρήσεων της στη Ν.Ε.Ε., η συγκέντρωση και απο¬ 
στολή στην Ν.Ε.Ε. των γραπτών δοκιμίων, η αντιπαραβο¬ 
λή των βαθμών από την ειδική κατάσταση με τα αντίστοι¬ 
χα αποκόμματα των γραπτών δοκιμίων, και γενικά η λήψη 
των απαραίτητων μέτρων για την ομαλή και αδιάβλητη 
διεξαγωγή των εξετάσεων. Για την διευκόλυνση του έρ¬ 
γου της λυκειακής επιτροπής τα τακτικά μέλη της απαλ¬ 
λάσσονται από τις εξωδιδακτικές εργασίες του σχολείου 
όχι όμως από την βαθμολόγηση γραπτών δοκιμίων, εφό¬ 
σον ορισθούν ως βαθμολογητές από πρόεδρο Β.Κ. κα¬ 
θώς και του μαθήματος της Α' τάξης που ενδεχόμενα δι¬ 
δάσκουν. 

Άρθρο 14 

Το πρόγραμμα των εξετάσεων και η εξεταστέα ύλη 

1. Για όλα τα μαθήματα και των τριών τάξεων του Ενιαί¬ 
ου Λυκείου που εξετάζονται γραπτώς σε επίπεδο σχολι¬ 
κής μονάδας η εξεταστέα ύλη καθορίζεται σε κάθε Λύ¬ 
κειο, σύμφωνα με όσα αναφέρονται στο άρθρο Ιθτουπα- 
ρόντος Π.Δ. Η εξεταστέα ύλη στις προαγωγικές 
εξετάσεις της Β' τάξης, καθώς και στις απολυτήριες εξε¬ 
τάσεις της Γ τάξης στα μαθήματα που εξετάζονται με κοι¬ 
νά σε εθνικό επίπεδο θέματα ταυτίζεται με τη διδακτέα 
ύλη και καθορίζεται με απόφαση του Υπουργού Εθνικής 
Παιδείας και Θρησκευμάτων, το αργότερο ως τα τέλη Σε¬ 
πτεμβρίου, ύστερα από σχετική εισήγηση του Π.Ι., και εί¬ 
ναι κοινή για όλα τα Λύκεια της χώρας. 

2. Ο Υπουργός Εθνικής Παιδείας και Θρησκευμάτων 
ανακοινώνει τουλάχιστον δέκα (10) ημέρες πριν από τη 
λήξη των μαθημάτων του Β' Τετραμήνου το πρόγραμμα 
διεξαγωγής των προαγωγικών εξετάσεων της Β' τάξης 

καθώς και το πρόγραμμα των απολυτηρίων εξετάσεων 
της Γ'τάξης για τα μαθήματα που εξετάζονται με κοινά σε 
εθνικό επίπεδο θέματα. Τα προγράμματα των εξετάσεων 
αυτών γνωστοποιούνται στις Διευθύνσεις και στα Γρα¬ 
φεία Δ.Ε. και στη συνέχεια στα Ενιαία Λύκεια της χώρας 
όπου και αναρτώνται στους πίνακες ανακοινώσεων και 
ενημερώνονται οι μαθητές από το Διευθυντή του Λυκείου. 

Το πρόγραμμα των εξετάσεων των μαθημάτων που εξε¬ 
τάζονται σε επίπεδο σχολικής μονάδας ορίζεται από το 
Σύλλογο Διδασκόντων και ανακοινώνεται από το Διευθυ¬ 
ντή του Λυκείου στους μαθητές, πέντε (5) τουλάχιστον 
ημέρες πριν από τη λήξη των μαθημάτων. 

Άρθρο 15 

Τρόπος εξέτασης των διαφόρων μαθημάτων 

1. Τα θέματα των γραπτών προαγωγικών και απολυτη¬ 
ρίων εξετάσεων λαμβάνονται από την ύλη που ορίζεται 
ως εξεταστέα για κάθε μάθημα κατά το έτος που γίνονται 
οι εξετάσεις. Οι ερωτήσεις είναι ανάλογες προς εκείνες 
που υπάρχουν στα σχολικά 

εγχειρίδια και στις οδηγίες του Π.Ι., διατρέχουν όσο το 
δυνατόν μεγαλύτερη έκταση της εξεταστέας ύλης, ελέγ¬ 
χουν ευρύ φάσμα διδακτικών στόχων και είναι κλιμακού¬ 
μενου βαθμού δυσκολίας. Οι μαθητές απαντούν υποχρε¬ 
ωτικά σε όλα τα θέματα. 

2. Σε περίπτωση κατά την οποία ένα θέμα αναλύεται σε 
υποερωτήματα, η βαθμολογία που προβλέπεται γι αυτό 
κατανέμεται ισότιμα στις επιμέρους ερωτήσεις, εκτός αν 
κατά την ανακοίνωση των θεμάτων καθορίζεται διαφορε¬ 
τικός βαθμός για κάθε μια από αυτές. 

Α. Αρχαία Ελληνική Γλώσσα και Γραμματεία. 

I. Για την εξέταση της Αρχαίας Ελληνικής Γλώσσας και 
Γραμματείας στην Α' και Β' τάξη Ενιαίου Λυκείου ως μα¬ 
θήματος Γ ενικής Παιδείας ισχύουν τα εξής: 

1. Δίνεται στους μαθητές απόσπασμα διδαγμένου κει¬ 
μένου 15-20 στίχων με νοηματική συνοχή και ζητείται: 

α) να μεταφράσουν ένα τμήμα του 8-10 στίχων στη νέα 
ελληνική και 
β) να απαντήσουν σε: 

ί. Δύο (2) ερωτήσεις ερμηνευτικές, που μπορεί να ανα- 
φέρονται σε ιδέες/ αξίες/προβλήματα, στη στάση /ήθος 
/ χαρακτήρα των προσώπων, στο ιστορικό / κοινωνικό / 
πολιτιστικό πλαίσιο της εποχής του έργου, στη δομή / 
σύνθεση του κειμένου, σε υφολογικά / αισθητικά θέματα, 
με βάση ολόκληρο το απόσπασμα. 

Π. Μία (1) ερώτηση ερμηνευτική που αναφέρεται σε τμή¬ 
μα τού από μετάφραση διδασκόμενου κειμένου, σε συ¬ 
σχετισμό με το παραπάνω εξεταζόμενο πρωτότυπο από¬ 
σπασμα. Σ’ αυτή την περίπτωση δίνεται στους μαθητές σε 
φωτοτυπία το συγκεκριμένο μεταφρασμένο τμήμα. 

ίϋ. Μία (1) ερώτηση που αναφέρεται στο γραμματειακό 
είδος, στο οποίο ανήκει το κείμενο, στον συγγραφέα ή το 
έργο του. 

ιν. Μία (1) ερώτηση λεξιλογική -σημασιολογική (σύνδε¬ 
ση λέξεων αρχαίας και νέας, διατήρηση ή αλλαγή της ση¬ 
μασίας τους, οικογένειες ομόρριζων λέξεων, απλών ή 
σύνθετων, συνώνυμα, αντώνυμα). 
ν. Μία (1) ερώτηση γραμματικής και 
νι. Μία (1) ερώτηση συντακτικού. 

Οι ερωτήσεις υπό στοιχεία ιν, ν, νί μπορεί να αναλύονται 


σε δύο υποερωτήματα, ανάλογα με το είδος των ερωτή¬ 
σεων που χρησιμοποιούνται. 

2. Η βαθμολογία κατανέμεται ως εξής: 

α) Η μετάφραση του κειμένου βαθμολογείται με 30 μο¬ 
νάδες της εκατοντάβαθμης κλίμακας. 

β) Κάθε ερώτηση βαθμολογείται με 10 μονάδες της εκα¬ 
τοντάβαθμης κλίμακας. 

γ) Στις περιπτώσεις κειμένων για τα οποία δεν προβλέ- 
πεται από το Πρόγραμμα Σπουδών διδασκαλία από μετά¬ 
φραση, δεν δίνεται στους μαθητές η υπό στοιχείο Ν ερμη¬ 
νευτική ερώτηση και τότε οι δύο πρώτες υπό στοιχείο ί ερ¬ 
μηνευτικές ερωτήσεις βαθμολογούνται η καθεμία με 
δέκα πέντε (15) μονάδες της εκατοντάβαθμης κλίμακας. 

3. Από το σχολικό έτος 2003-2004 δίνεται στους μαθη¬ 
τές, επί πλέον των ανωτέρω, και ένα μικρό τμήμα αδίδα- 
κτου πεζού κειμένου της αττικής διαλέκτου (4-6 στίχων) 
και ζητείται να το μεταφράσουν στη νέα ελληνική. Τότε η 
μετάφραση του διδαγμένου κειμένου βαθμολογείται με 
είκοσι (20) μονάδες, η μετάφραση του αδίδακτου με δέκα 
(10) μονάδες και κάθε μία από τις ερωτήσεις με δέκα (10) 
μονάδες της εκατοντάβαθμης κλίμακας σύμφωνα με το 
ΑΙ2β του παρόντος. 

II. Για την εξέταση των Αρχαίων Ελληνικών Κειμένων 
στη Β' τάξη και Αρχαίων Ελληνικών στη Γ' τάξη ως μαθή¬ 
ματα Θεωρητικής Κατεύθυνσης, ισχύουν τα εξής: 

1. Δίνεται στους μαθητές απόσπασμα διδαγμένου κει¬ 
μένου 15-20 στίχων με νοηματική συνοχή και τους ζητεί¬ 
ται: 

α) να μεταφράσουν ένα τμήμα του 8-10 στίχων στη νέα 
ελληνική και 
β) να απαντήσουν σε: 

ί. Δύο (2) ερωτήσεις ερμηνευτικές, που μπορεί να ανα- 
φέρονται σε ιδέες / αξίες / προβλήματα, στη στάση /ήθος 
/ χαρακτήρα των προσώπων, στο ιστορικό / κοινωνικό / 
πολιτιστικό πλαίσιο της εποχής του έργου, στη δομή / 
σύνθεση του κειμένου, σε υφολογικά / αισθητικά θέματα, 
με βάση ολόκληρο το ανωτέρω απόσπασμα. 

Ν. Μία (1) ερώτηση ερμηνευτική που αναφέρεται σε τμή¬ 
ματα του από μετάφραση διδασκόμενου κειμένου, σε συ¬ 
σχετισμό με το παραπάνω εξεταζόμενο πρωτότυπο από¬ 
σπασμα. Σ’ αυτή την περίπτωση δίνεται στους μαθητές σε 
φωτοτυπία το συγκεκριμένο μεταφρασμένο τμήμα. 

ίϋ. Μία (1) ερώτηση που αναφέρεται στο γραμματειακό 
είδος, στο οποίο ανήκει το κείμενο, στον συγγραφέα ή το 
έργο του. 

ίν. Μία (1) ερώτηση λεξιλογική - σημασιολογική (σύνδε¬ 
ση λέξεων αρχαίας και νέας, διατήρηση ή αλλαγή της ση¬ 
μασίας τους, οικογένειες ομόρριζων λέξεων, απλών ή 
σύνθετων, συνώνυμα, αντώνυμα). 

2. Δίνεται επίσης αδίδακτο πεζό κείμενο αττικής διαλέ¬ 
κτου 10-12 στίχων και ζητείται: 

α) να το μεταφράσουν στη νέα ελληνική και 
β) να απαντήσουν σε: 
ί. Μία (1) ερώτηση γραμματικής και 
Ν. Μία (1) ερώτηση συντακτικού. 

Κάθε ερώτηση του αδίδακτου κειμένου μπορεί να ανα¬ 
λύεται σε δύο υποερωτήματα, ανάλογα με το είδος των 
ερωτήσεων που χρησιμοποιούνται. 

3. Η βαθμολογία κατανέμεται ως εξής: 

α) Η μετάφραση του διδαγμένου κειμένου βαθμολογεί- 

ται με 10 μονάδες και του αδίδακτου με 20 μονάδες της 
εκατοντάβαθμης κλίμακας. 

β) Κάθε ερώτηση βαθμολογείται με 10 μονάδες της εκα¬ 
τοντάβαθμης κλίμακας. 

γ) Στις περιπτώσεις των διδαγμένων κειμένων για τα 
οποία δεν προβλέπεται από το Πρόγραμμα Σπουδών δι¬ 
δασκαλία από μετάφραση, δεν δίνεται στους μαθητές η 
υπό στοιχείο 1 .β.ϋ ερμηνευτική ερώτηση και τότε οι δύο 
πρώτες υπό στοιχείο Ι.β.ί ερμηνευτικές ερωτήσεις βαθ¬ 
μολογούνται η καθεμία με δέκα πέντε (15) μονάδες της 
εκατοντάβαθμης κλίμακας. 

Για την εξέταση των παραπάνω θεμάτων τόσο στο δι¬ 
δαγμένο όσο και στο αδίδακτο κείμενο μπορεί, ανάλογα 
με την περίπτωση καιτο είδος των διδακτικών στόχων που 
αξιολογούνται, να χρησιμοποιούνται διάφορα είδη ερω¬ 
τήσεων. 

Β. Νεοελληνική Γλώσσα 

1. Για την εξέταση στη Νεοελληνική Γλώσσα δίνεται 
στους μαθητές σε φωτοαντίγραφο απόσπασμα κειμένου 
(δοκιμιακού, λογοτεχνικού, άρθρου κτλ.) μιας έως δύο 
σελίδων από βιβλίο, εφημερίδα ή περιοδικό (ή κατασκευ¬ 
ασμένο για το σκοπό της αξιολόγησης) που αναφέρεται 
σε κοινωνικά, πολιτικά, πολιτιστικά, επιστημονικά ή άλλα 
θέματα της καθημερινής ζωής και έχει νοηματική πληρό¬ 
τητα. Το κείμενο αυτό ανταποκρίνεται στην αντιληπτική 
ικανότητα των μαθητών και σχετίζεται άμεσα ή έμμεσα με 
θεματικούς κύκλους οικείους στους μαθητές απάτη σχο¬ 
λική διδασκαλία. Οι μαθητές καλούνται: 

α) Να δώσουν μια σύντομη περίληψη του κειμένου αυ¬ 
τού, της οποίας η έκταση καθορίζεται ανάλογα με την 
έκταση καιτο νόημα του κειμένου. 

β) Να απαντήσουν σε ερωτήσεις, με τις οποίες ελέγχο¬ 
νται: 

ί. η κατανόησητου κειμένου (ιδεολογικά σημεία του κει¬ 
μένου, επιχειρήματα συγγραφέα, προβλήματα που θέτει, 
κτλ.) 

ϋ. η οργάνωση του λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογιστι¬ 
κή, κτλ.) 

ίϋ. τα σημασιολογικά στοιχεία (σημασία λέξεων, συνώ- 
νυμα-αντώνυμα, κατασκευή φράσεων ή παραγράφων με 
ορισμένες λέξεις, αντικατάσταση λέξεων ή φράσεων 
κτλ.). 

ίν. η ικανότητά τους να αναγνωρίζουν τη λειτουργία των 
μορφοσυντακτικών δομών, καθώς και να χειρίζονται αυ¬ 
τές τις δομές, ανάλογα με τους επικοινωνιακούς στόχους 
του κειμένου. 

γ) Να συντάξουν ένα κείμενο, ενταγμένο σε επικοινω- 
νιακό πλαίσιο, με το οποίο κρίνουν ή σχολιάζουν κάποια 
σημεία του κειμένου ή αναπτύσσουν προσωπικές από¬ 
ψεις, παίρνοντας αφορμή από το κείμενο. Η έκταση της 
ανάπτυξης αυτής καθορίζεται κατά προσέγγιση, χωρίς να 
υπερβαίνει τις 600 λέξεις. 

Το πρώτο και δεύτερο θέμα βαθμολογούνται με 25 μο¬ 
νάδες, οι οποίες κατανέμονται αντίστοιχα στις επιμέρους 
ερωτήσεις, ενώ η τρίτη άσκηση βαθμολογείται με 50 μο¬ 
νάδες. Κατά τη βαθμολόγηση όλων των θεμάτων λαμβά- 
νεται υπόψη η ορθογραφία, η δομή του κειμένου, ο λεξι¬ 
λογικός πλούτος, η ακρίβεια και η ορθότητα της διατύ¬ 
πωσης καθώς καιτο περιεχόμενο. 


Γ Νεοελληνική Λογοτεχνία 

Η εξέταση στη Νεοελληνική Λογοτεχνία αναφέρεται σε 
πεζό ή ποιητικό κείμενο που περιέχεται στη διδαχθείσα 
ύλη της αντίστοιχης τάξης, το οποίο δίνεται στους μαθη¬ 
τές σε φωτοτυπία, μαζί με τις αναγκαίες σημασιολογικές 
ή άλλες διευκρινίσεις. Το κείμενο συνοδεύεται από πέντε 
ερωτήσεις που αναφέρονται: 

α) στον συγγραφέα του έργου και σε γραμματολογικά 
στοιχεία που προκύπτουν άμεσα ή έμμεσα από το κείμε¬ 
νο (1 ερώτηση), 

β) στη δομή του κειμένου, στην επαλήθευση ή διάψευ¬ 
ση μιας κρίσης με βάση το κείμενο, σε παρατηρήσεις επί 
των εκφραστικών μέσων και τρόπων του κειμένου (υφο- 
λογική διερεύνηση, αφηγηματικές λειτουργίες, επιλογές 
του δημιουργού σε διάφορα επίπεδα γλωσσικής ανάλυ¬ 
σης) (2 ερωτήσεις), 

γ) σε σχολιασμό ή στη σύντομη ανάπτυξη, σε 1 -2 παρα¬ 
γράφους, ορισμένων χωρίων του κειμένου (1 ερώτηση), 
δ) σε σχολιασμό αδίδακτου λογοτεχνικού κειμένου το 
οποίο δίνεται στους μαθητές επίσης σε φωτοτυπία και εί¬ 
ναι ίσης, κατά προσέγγιση, δυσκολίας με το διδαγμένο (1 
ερώτηση). 

Η ερώτηση α βαθμολογείται με δεκαπέντε (15) μονά¬ 
δες, οι δύο ερωτήσεις της β περίπτωσης με είκοσι (20) μο¬ 
νάδες η καθεμία, η ερώτηση γ με εικοσιπέντε (25) μονά¬ 
δες και η ερώτηση δ με είκοσι (20) μονάδες. 

Σε περίπτωση κατά την οποία μία (1) ερώτηση αναλύε¬ 
ται σε υποερωτήματα, η βαθμολογία που προβλέπεται γι’ 
αυτήν κατανέμεται ισότιμα στα υποερωτήματα, εκτός αν 
κατά την ανακοίνωση των θεμάτων καθορίζεται διαφορε¬ 
τικός συντελεστής βαρύτητας γι’ αυτά. 

Δ. Λατινικά 

1. Στους μαθητές της Β' τάξης δίνεται διδαγμένο κείμε¬ 
νο 10-15 στίχων και ζητείται από αυτούς: 

α) να το μεταφράσουν στη νέα ελληνική γλώσσα, 
β) να απαντήσουν σε πέντε παρατηρήσεις: δύο (2) 
γραμματικές, δυο (2) συντακτικές και μία (1) γραμματο¬ 
λογική, οι οποίες μπορεί να αναλύονται σε υποερωτήμα¬ 
τα, σύμφωνα με όσα αναφέρονται στην παράγραφο 2 του 
παρόντος άρθρου. 

Η βαθμολογία κατανέμεται ως εξής: 
ί. Μετάφραση κειμένου 40 μονάδες. 

Π. Γραμματικές ασκήσεις 12,5 μονάδες καθεμία. 
ίϋ. Συντακτικές ασκήσεις 12,5 μονάδες καθεμία. 
ίν. Γραμματολογική άσκηση 10 μονάδες. 

2. Στους μαθητές της Γ τάξης δίνεται διδαγμένο κείμε¬ 
νο 10-15 στίχων και ζητείται από αυτούς: 

α) να το μεταφράσουν στη νέα ελληνική γλώσσα, 
β) να απαντήσουν σε τέσσερις παρατηρήσεις: δύο (2) 
γραμματικές και δύο (2) συντακτικές, οι οποίες μπορεί να 
αναλύονται σε υποερωτήματα, σύμφωνα με όσα αναφέ- 
ρονται στην παράγραφο 2 του παρόντος άρθρου. 

Η βαθμολογία στην Γ'τάξη κατανέμεται ως εξής: 
ί. Μετάφραση κειμένου 40 μονάδες, 
ίί. Κάθε γραμματική ή συντακτική παρατήρηση 15 μονά¬ 
δες. 

Ε. Ιστορία 

1. Η Ιστορία ως μάθημα Γ ενικής Παιδείας, Κατεύθυνσης 
και Επιλογής, καθώς και άλατα ιστορικής φύσεως μαθή¬ 
ματα, που περιλαμβάνονται στα μαθήματα Κατευθύνσε- 

ων και στα μαθήματα Επιλογής: Κοινωνική και Πολιτική 
Οργάνωση στην Αρχαία Ελλάδα, Ιστορία Κοινωνικών Επι¬ 
στημών, Ιστορία Επιστημών και Τεχνολογίας, Ιστορία της 
Τέχνης και Θέματα Ιστορίας εξετάζονται με συνδυασμό 
ερωτήσεων, οι οποίες ταξινομούνται σε δύο ομάδες. 

α) Στην πρώτη ομάδα περιλαμβάνονται δύο θέματα που 
μπορούν να αναλύονται σε ερωτήσεις με τις οποίες ελέγ¬ 
χονται οι ιστορικές γνώσεις των μαθητών (ιστορικές έν¬ 
νοιες, ιστορικά γεγονότα, χρονολογίες, δράση ιστορικών 
προσώπων, κοινωνικά, οικονομικά, πολιτικά και πολιτιστι¬ 
κά φαινόμενα, κτλ) και η κατανόησή τους. 

β) Στη δεύτερη ομάδα περιλαμβάνονται δύο (2) τουλά¬ 
χιστον θέματα που απαιτούν σύνθεση ιστορικών γνώσεων 
και κριτική ικανότητα (αξιολογήσεις ιστορικών γεγονότων 
ή ιστορικών προσώπων, ανάλυση αιτιών ή συνθηκών που 
συντέλεσαν στη διαμόρφωση και εξέλιξη σημαντικών 
ιστορικών φαινομένων κτλ). Στην περίπτωση αυτή μπο¬ 
ρούν να χρησιμοποιούνται και ερωτήσεις επεξεργασίας 
ιστορικού υλικού, το οποίο δίδεται στους μαθητές σε φω¬ 
τοτυπία. Το υλικό αυτό αφορά γραπτές ιστορικές πηγές, 
εικαστικά έργα, χάρτες, διαγράμματα κτλ. που χρησιμο¬ 
ποιούνται ως αποδεικτικά στοιχεία ή ως μέσα άντλησης 
στοιχείων για την εξαγωγή ιστορικών συμπερασμάτων. 

2. Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία κα¬ 
θορίζεται κατά τη διατύπωση των θεμάτων και ανακοινώ¬ 
νεται στους μαθητές γραπτώς. 

ΣΤ. Άλγεβρα και Γεωμετρία 

1. Στους μαθητές δίνονται τέσσερα (4) θέματα από την 
εξεταστέα ύλη, τα οποία μπορούν να αναλύονται σε υπο- 
ερωτήματα, με τα οποία ελέγχεται η δυνατότητα αναπα¬ 
ραγωγής γνωστικών στοιχείων, η γνώση εννοιών και ορο¬ 
λογίας και η ικανότητα εκτέλεσης γνωστών αλγορίθμων, 
η ικανότητα του μαθητή να αναλύει, να συνθέτει και να 
επεξεργάζεται δημιουργικά ένα δεδομένο υλικό, καθώς 
και η ικανότητα επιλογής και εφαρμογής κατάλληλης με¬ 
θόδου. 

2. Τα τέσσερα θέματα που δίνονται στους μαθητές 
διαρθρώνονται ως εξής: 

α) Το πρώτο θέμα αποτελείται από βαθμολογικώς ισότι¬ 
μα μέρη Ά και Β'. Το Ά αποτελείται από ερωτήματα θεω¬ 
ρίας για την απόδοση μέρους ή μερών ενός κεφαλαίου 
και το Β' αποτελείται από απλές εφαρμογές της θεωρίας 
αυτής. 

β) Το δεύτερο και το τρίτο θέμα αποτελείται το καθένα 
από μια άσκηση που απαιτεί από τον μαθητή ικανότητα 
συνδυασμού και σύνθεσης εννοιών αποδεικτικών ή υπο¬ 
λογιστικών διαδικασιών. Η κάθε άσκηση μπορεί να ανα¬ 
λύεται σε επιμέρους ερωτήματα. 

γ) Το τέταρτο θέμα αποτελείται από μία άσκηση ή ένα 
πρόβλημα που η λύση του απαιτεί από τον μαθητή ικανό¬ 
τητες συνδυασμού και σύνθεσης προηγούμενων γνώσε¬ 
ων, αλλά και την ανάληψη πρωτοβουλιών στη διαδικασία 
επίλυσής του. Το θέμα αυτό μπορεί να αναλύεται σε επι¬ 
μέρους ερωτήματα, τα οποία βοηθούντον μαθητή στη λύ¬ 
ση. 

3. Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. 


4. Κατά τον ίδιο τρόπο εξετάζονται και τα μαθήματα 
«Μαθηματικά», «Στατιστική» και «Μαθηματικά και Στοι¬ 
χεία Στατιστικής». 

Ζ. Φυσική, Χημεία, Βιολογία, Χημεία-Βιοχημεία. 

1. Στα μαθήματα Φυσική και Χημεία Γενικής Παιδείας, 
Κατευθύνσεων και Επιλογής δίνονται στους μαθητές τέσ¬ 
σερα (4) θέματα που έχουν την παρακάτω μορφή: 

α) Το πρώτο θέμα αποτελείται από ερωτήσεις, με τις 
οποίες ελέγχεται η γνώση της θεωρίας σε όσο το δυνατόν 
ευρύτερη έκταση της εξεταστέας ύλης. 

β) Το δεύτερο θέμα αποτελείται από ερωτήσεις, με τις 
οποίες ελέγχεται η κατανόηση της θεωρίας και η κριτική 
ικανότητα των μαθητών και συγχρόνως οι νοητικές δεξιό¬ 
τητες που απέκτησαν κατά την εκτέλεση των εργαστη¬ 
ριακών ασκήσεων ή άλλων δραστηριοτήτων που έγιναν 
στο πλαίσιο του μαθήματος. 

γ) Το τρίτο θέμα αποτελείται από μία άσκηση εφαρμο¬ 
γής της θεωρίας, η οποία απαιτεί ικανότητα συνδυασμού 
και σύνθεσης εννοιών, θεωριών, τύπων, νόμων και αρχών. 
Η άσκηση μπορεί να αναλύεται σε επιμέρους ερωτήματα. 

δ) Το τέταρτο θέμα αποτελείται από ένα πρόβλημα ή μία 
άσκηση, που απαιτούν ικανότητα συνδυασμού και σύνθε¬ 
σης γνώσεων, αλλά και την ανάπτυξη στρατηγικής για τη 
διαδικασία επίλυσής του. Το πρόβλημα αυτό ή η άσκηση 
μπορεί να αναλύονται σε επιμέρους ερωτήματα. 

Η βαθμολογία κατανέμεται ανά είκοσι πέντε (25) μονά¬ 
δες στο καθένα από τα τέσσερα θέματα. 

2. Στο μάθημα της Βιολογίας Γενικής Παιδείας, Κατευ¬ 
θύνσεων και Επιλογής δίνονται στους μαθητές τέσσερα 
(4) θέματα που έχουν ως εξής: 

α) Το πρώτο και δεύτερο θέμα αποτελούνται από ανε¬ 
ξάρτητες ερωτήσεις που στοχεύουν στον έλεγχο της 
απόκτησης γνώσεων και της δυνατότητας παρουσίασης 
και τεκμηρίωσης θεμάτων σχετικών με την εξεταστέα ύλη 
και της κατανόησης από τον μαθητή βιολογικών εννοιών, 
διαδικασιών ή φαινομένων. 

β) Το τρίτο θέμα αποτελείται από ερωτήσεις που στο¬ 
χεύουν στον έλεγχο της ικανότητας του μαθητή να αξιο- 
ποιεί θεωρητικές γνώσεις και δεξιότητες (ανάλυση, σύν¬ 
θεση κτλ.) για την αξιολόγηση δεδομένων και την εξαγω¬ 
γή συμπερασμάτων. 

γ) Το τέταρτο θέμα αποτελείται από μία άσκηση ή ένα 
πρόβλημα και στοχεύει στον έλεγχο της ικανότητας του 
μαθητή να χρησιμοποιεί, σε συνδυασμό, γνώσεις ή δεξιό¬ 
τητες που απέκτησε για την επίλυσή τους. 

Η βαθμολογία κατανέμεται κατά 25 μονάδες στο καθέ¬ 
να από τα τέσσερα θέματα. 

3. Το μάθημα Χημεία - Βιοχημεία εξετάζεται ως ενιαίο 
μάθημα. Δίνονταιτέσσερα θέματα βαθμολογικά ισοδύνα¬ 
μα (δύο για τη Χημεία και δύο για τη Βιοχημεία). Τα δύο 
θέματα κάθε αντικειμένου περιλαμβάνουν ανεξάρτητες 
μεταξύ τους ερωτήσεις ποικίλων μορφών που καλύπτουν 
όσο το δυνατόν ευρύτερη έκταση της εξεταστέας ύλης. 
Συγκεκριμένα: 

α) Το πρώτο θέμα για τη Χημεία και το πρώτο θέμα για 
τη Βιοχημεία περιλαμβάνουν ερωτήσεις οι οποίες στο¬ 
χεύουν στον έλεγχο απόκτησης γνώσεων και της κατα¬ 
νόησης εννοιών, διαδικασιών ή φαινομένων. 

β) Το δεύτερο θέμα για τη Χημεία αποτελείται από μία 
άσκηση ή ένα πρόβλημα και στοχεύει στον έλεγχο της 

ικανότητας του μαθητή να χρησιμοποιεί σε συνδυασμό 
γνώσεις ή δεξιότητες που απέκτησε για την επίλυσή τους. 

γ) Το δεύτερο θέμα για τη Βιοχημεία περιλαμβάνει ερω¬ 
τήσεις, οι οποίες στοχεύουν στον έλεγχο της κριτικής ικα¬ 
νότητας του μαθητή και της δυνατότητάς του να χρησι¬ 
μοποιεί γνώσεις και δεξιότητες που απέκτησε για την επε¬ 
ξεργασία και αξιολόγηση δεδομένων ή την επίλυση 
άσκησης ή προβλήματος. 

4. Το μάθημα Επιλογής Στοιχεία Αστρονομίας και Δια¬ 
στημικής εξετάζεται με δύο ομάδες ερωτήσεων ελέγχου 
της κατανόησης και της ικανότητας κριτικής ανάλυσης 
των εννοιών των σχετικών γνωστικών αντικειμένων. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία κα¬ 
θορίζεται κατά τη διατύπωση των θεμάτων και ανακοινώ¬ 
νεται στους μαθητές γραπτώς. 

5. Για την εξέταση του μαθήματος Επιλογής Αρχές Πε¬ 
ριβαλλοντικών Επιστημών δίνονται ερωτήσεις διαφόρων 
τύπων, οι οποίες ταξινομούνται σε δύο ομάδες και έχουν 
ως εξής: 

α) Με τις ερωτήσεις της πρώτης ομάδας ελέγχεται η 
κατανόηση και η ικανότητα εφαρμογής, παρουσίασης και 
τεκμηρίωσης εννοιών, αρχών, διαδικασιών και φαινομέ¬ 
νων που αφορούν το περιβάλλον. 

β) Με τις ερωτήσεις της δεύτερης ομάδας ελέγχεται η 
ικανότητα κριτικής ανάλυσης, σύνθεσης και αξιολόγησης 
δεδομένων για την εξαγωγή συμπερασμάτων και τη δια¬ 
τύπωση προτάσεων. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία κα¬ 
θορίζεται κατά τη διατύπωση των θεμάτων και ανακοινώ¬ 
νεται στους μαθητές γραπτώς. 

Η. Μαθήματα Κοινωνικών, Πολιτικών και Οικονομικών 
Επιστημών. 

1. Γιατα μαθήματα Αρχές Οικονομίας, Εισαγωγή στο Δί¬ 
καιο καιτους Πολιτικούς Θεσμούς, Κοινωνιολογία, Αρχές 
Οργάνωσης και Διοίκησης Επιχειρήσεων και Υπηρεσιών 
και Διαχείρηση Φυσικών Πόρων, η εξέταση περιλαμβάνει 
δύο ομάδες ερωτήσεων: 

α) Η πρώτη αποτελείται από ερωτήσεις με τις οποίες 
ελέγχεται τόσο η κατοχή των αναγκαίων γνωστικών στοι¬ 
χείων όσο και η κατανόησή τους. 

β) Η δεύτερη αποτελείται από δύο ή τρεις ερωτήσεις με 
τις οποίες ελέγχεται η ικανότητα συνθετικής και κριτικής 
ανάλυσης και εφαρμογής στην καθημερινή πράξη των 
γνώσεων που απέκτησαν οι μαθητές. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία κα¬ 
θορίζεται κατά τη διατύπωση των θεμάτων και ανακοινώ¬ 
νεται στους μαθητές γραπτώς. 

2. Για το μάθημα Αρχές Οικονομικής Θεωρίας η εξέτα¬ 
ση περιλαμβάνει τέσσερις ομάδες ερωτήσεων: 

α) Η πρώτη αποτελείται από ερωτήσεις με τις οποίες 


ελέγχεται τόσο η κατοχή των αναγκαίων γνωστικών στοι¬ 
χείων όσο και η κατανόησή τους. 

β) Η δεύτερη αποτελείται από μία ερώτηση με την οποία 
ελέγχεται η ικανότητα σύνθεσης και κριτικής ανάλυσης 
και εφαρμογής στην καθημερινή πράξη των γνώσεων που 
απέκτησαν οι μαθητές. 

γ) Η τρίτη αποτελείται από μία άσκηση, η οποία απαιτεί 
την εφαρμογή τύπων, νόμων ή αρχών για την εξαγωγή 
αποτελεσμάτων και συμπερασμάτων. Η άσκηση μπορεί 
να αναλύεται σε επιμέρους ερωτήματα. 

δ) Η τέταρτη αποτελείται από ένα πρόβλημα, το οποίο 
απαιτεί την ικανότητα συνδυασμού γνώσεων για τον υπο¬ 
λογισμό, συσχέτιση και αξιολόγηση οικονομικών μεγε¬ 
θών. Το πρόβλημα αυτό μπορεί να αναλύεται σε επιμέ¬ 
ρους ερωτήματα. 

Η βαθμολογία κατανέμεται κατά 25% σε κάθε μία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία 
καθορίζεται κατά τη διατύπωση των θεμάτων και ανακοι¬ 
νώνεται στους μαθητές γραπτώς. 

3. Για το μάθημα Αρχές Λογιστικής η εξέταση περιλαμ¬ 
βάνει δύο κατηγορίες θεμάτων: 

α) Η πρώτη αποτελείται από ερωτήσεις που μπορούν να 
αναλύονται σε υποερωτήματα και ελέγχουν την κατοχή 
και την κατανόηση των θεωρητικών γνώσεων της εξετα¬ 
στέας ύλης. 

β) Η δεύτερη αποτελείται από μία άσκηση με την οποία 
ελέγχεται η ικανότητα των μαθητών να εφαρμόζουν όλες 
τις αρχές, τις τεχνικές και τις μεθόδους που περιλαμβά¬ 
νονται στην εξεταστέα ύλη. 

Οι δύο κατηγορίες θεμάτων βαθμολογούνται με σαρά¬ 
ντα (40) μονάδες η πρώτη και εξήντα (60) μονάδες η δεύ¬ 
τερη. Η κατανομή της βαθμολογίας στις ερωτήσεις κάθε 
ομάδας, μπορεί να διαφοροποιείται ανάλογα με το βαθμό 
δυσκολίας σε καθεμία από αυτές, η οποία καθορίζεται κα¬ 
τά τη διατύπωση των θεμάτων και ανακοινώνεται στους 
μαθητές γραπτώς. 

θ. Θρησκευτικά 

Τα Θρησκευτικά εξετάζονται με ερωτήσεις οι οποίες τα¬ 
ξινομούνται σε δύο ομάδες: 

α) Στην πρώτη ομάδα περιλαμβάνονται ερωτήσεις που 
ελέγχουν την κατοχή των γνώσεων που περιλαμβάνονται 
στην εξεταστέα ύλη και την κατανόησή τους. 

β) Στη δεύτερη ομάδα περιλαμβάνονται δύο ερωτήσεις 
που απαιτούν συνδυασμό γνώσεων και κριτική ικανότητα 
από μέρους των μαθητών. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις ερω¬ 
τήσεις κάθε ομάδας, μπορεί να διαφοροποιείται ανάλογα 
με το βαθμό δυσκολίας σε καθεμία από αυτές, η οποία κα¬ 
θορίζεται κατά τη διατύπωση των θεμάτων και ανακοινώ¬ 
νεται στους μαθητές γραπτώς. 

I. Σχέδιο 

1. Στο Σχέδιο Ελεύθερο η γραπτή εξέταση συνίσταται 
στη γραφική αναπαράσταση ενός φυσικού αντικειμένου, 
το οποίο τοποθετείται σε ορατό σημείο εντός του χώρου 
εξέτασης. Οι μαθητές σχεδιάζουν με ελεύθερο τρόπο και 
σε συνθήκες διάχυτου φωτισμού το αντικείμενο. Πρέπει 
να διακρίνουν στο θέμα τους τις αναλογίες των αντικειμέ- 

νων και τις αναλογίες σε σχέση με το όλο και να τις παρα¬ 
στήσουν στο χαρτί τους αρμονικά έτσι ώστε να έχουν σα¬ 
φήνεια και συμμετρία μετά πραγματικά αντικείμενα. Επί¬ 
σης να προσέξουν την αρμονία μέσα στη σχεδιαστική επι¬ 
φάνεια. Να αποδώσουν επίσης απλοποιημένα σε λίγους 
τόνους τις φωτεινές και σκοτεινές επιφάνειες και τους 
όγκους που συνθέτουν το θέμα. Οι μαθητές μπορούν να 
χρησιμοποιήσουν μόνο μαύρα μολύβια ή άλλα υλικά. 

Η βαθμολόγηση του Ελεύθερου Σχεδίου γίνεται με κρι¬ 
τήρια: 

α) Τη δυνατότητα για οργάνωση της σχεδιαστικής επι¬ 
φάνειας, δηλαδή την τοποθέτηση του θέματος και τη σύν¬ 
θεσή του. 

β) Τη σχεδιαστική ακρίβεια των αναλογιών και των κλί¬ 
σεων του θέματος. 

γ) Τις τονικές διαβαθμίσεις του θέματος, 
δ) Τη γενική εικόνα του θέματος. 

2. Στο Σχέδιο Γραμμικό η γραπτή εξέταση συνίσταται 
στα εξής: 

α) Το αντικείμενο σχεδίασης έχει απλή γεωμετρική μορ¬ 
φή (π.χ. απλό αντικείμενο, κτήριο, αρχιτεκτονικό μέλος, 
έπιπλο, κτλ). Δίνεται σε αντίγραφο με 
τη μορφή σκαριφήματος ή σχεδίου με όλες τις απαραί¬ 
τητες πληροφορίες (διαστάσεις, ενδείξεις, τίτλους, πα¬ 
ρατηρήσεις κτλ). 

β) Ο τρόπος παράστασής του είναι με τη μορφή ορθών 
προβολών (όψεις, κατόψεις, τομές) αξονομετρικού ή συν¬ 
δυασμών τους. 

γ) Οι μαθητές εξετάζονται στη σχεδίαση κατόψεων, 
όψεων, τομών, αντικειμένων απλών γεωμετρικών μορφών 
κτλ., χρησιμοποιώντας τα προβλεπόμενα όργανα, μέσα, 
υλικά και ακολουθώντας τις ισχύουσες συμβάσεις. 

Τα κριτήρια για τη βαθμολόγηση του Γραμμικού Σχεδί¬ 
ου είναι τα εξής: 

ί. Η ορθότητα απεικόνισης (π.χ. τεμνόμενα, προβαλλό¬ 
μενα στοιχεία, ορθή μεταφορά κλίμακας, κτλ), που αξιο¬ 
λογείται με 30 μονάδες. 

ϋ. Η ποιότητα σχεδίασης (π.χ. πάχος γραμμών, ακρί¬ 
βεια, καθαρότητα σημείωντομής, συναρμογές, κτλ), που 
αξιολογείται με 20 μονάδες. 

ίϋ. Η πληρότητα σχεδίασης, που αξιολογείται με 15 μο¬ 
νάδες. 

ίν. Η γραμματογραφία και άλλες ενδείξεις (π.χ. δια¬ 
γράμμιση, προσανατολισμός, άλλοι συμβολισμοί), που 
αξιολογείται με 15 μονάδες. 

ν. Η οργάνωση θέματος στο χαρτί σχεδίασης, που αξιο¬ 
λογείται με 10 μονάδες, 
νί. Γενική εικόνα μονάδες 10. 

Στο Σχέδιο Αρχιτεκτονικό η γραπτή εξέταση συνίσταται 
στα εξής: 

α) Το αντικείμενο σχεδίασης είναι απλή κτιριακή κατα¬ 
σκευή ή τμήμα της, με εξοπλισμό, στοιχεία επίπλωσης και 
συμβολισμούς δομικών και φυσικών στοιχείων. 

β) Ο τρόπος παράστασής του είναι με τη μορφή ορθών 
προβολών (όψεις, κατόψεις, τομές), αξονομετρικού ή 
συνδυασμών τους. Δίνεται σε αντίγραφο με τη μορφή 
σκαριφήματος ή σχεδίου με όλες τις απαραίτητες πληρο¬ 
φορίες (διαστάσεις, ενδείξεις, τίτλους, παρατηρήσεις, 
κτλ) και συνοδεύεται από σύντομη απλή περιγραφή του. 
γ) Οι μαθητές εξετάζονται στη σχεδίαση κατόψεων, το¬ 


μών, όψεων, χρησιμοποιώντας τα προβλεπόμενα όργανα, 
μέσα και υλικά και ακολουθώνταςτις ισχύουσες συμβάσεις. 

Τα κριτήρια για τη βαθμολόγηση του Αρχιτεκτονικού 
Σχεδίου είναι τα ίδια με τα κριτήρια για τη βαθμολόγηση 
του Γ ραμμικού Σχεδίου. 

4. Στο Σχέδιο Τεχνικό η γραπτή εξέταση συνίσταται στα 
εξής: 

α) Το θέμα της εξέτασης είναι στοιχείο ή συνδυασμός 
στοιχείων από το διδακτικό περιεχόμενο του μαθήματος, 
είναι απλής γεωμετρικής μορφής, δίδεται σε σχέδιο (ή 
σκαρίφημα) όψεων - τομών ή αξονομετρικής προβολής ή 
συνδυασμού τους και περιέχει όλα τα απαραίτητα δεδο¬ 
μένα (τίτλους, διαστάσεις, ενδείξεις κτλ.). 

β) Από τους μαθητές ζητείται να σχεδιάσουν (ή και να 
συμπληρώσουν), με τη βοήθεια των βασικών σχεδιαστι- 
κών οργάνων και μέσων, όψεις και τομές του θέματος και 
να σημειώσουν διαστάσεις, σύμβολα και λοιπά στοιχεία 
του Τεχνικού Σχεδίου. 

Τα κριτήρια αξιολόγησης του Τεχνικού Σχεδίου είναι τα 
εξής: 

ί. Η ορθότητα των απαντήσεων (ορθή μεταφορά κλίμα¬ 
κας, ορθή σχεδίαση τεμνομένων και προβαλλομένων 
στοιχείων, ορθή διαστασιολόγηση κτλ), που αξιολογείται 
με 35 μονάδες. 

ϋ. Η πληρότητα των απαντήσεων (σχεδίαση όλων των 
ζητουμένων και των στοιχείων τους, όπως απαραίτητες 
γραμμές, στοιχεία διαστασιολόγησης, σύμβολα κτλ), που 
αξιολογείται με 30 μονάδες. 

ίϋ. Η ποιότητα σχεδίασης (ποιότητα γραμμών, ακρίβεια 
σχεδίασης, καθαρότητα σημείων τομής, συναρμογές 
κτλ), που αξιολογείται με 25 μονάδες. 

ίν. Η οργάνωση του θέματος στο χαρτί σχεδίασης, που 
αξιολογείται με 10 μονάδες. 

ΙΑ. Ανάπτυξη Εφαρμογών σε Προγραμματιστικό Περι¬ 
βάλλον, Τεχνολογία Υπολογιστικών Συστημάτων και Λει¬ 
τουργικά Συστήματα. 

Η γραπτή εξέταση στα μαθήματα αυτά περιλαμβάνει 
θέματα θεωρίας και ασκήσεων ή προβλημάτων και είναι 
κλιμακούμενης δυσκολίας. 

α) Τα θέματα θεωρίας αποτελούνται από ερωτήσεις 
διαφόρων τύπων με τις οποίες ελέγχονται η γνώση και η 
κατανόηση της θεωρίας, η κριτική ικανότητα των μαθη¬ 
τών, η ικανότητα αξιοποίησης θεωρητικών γνώσεων για 
την αξιολόγηση δεδομένων και την εξαγωγή συμπερα¬ 
σμάτων και η δυνατότητα παρουσίασής τους με σωστούς 
επιστημονικούς όρους και σωστό γραπτό λόγο. 

β) Τα θέματα ασκήσεων ή προβλημάτων στοχεύουν 
στον έλεγχο της ικανότητας του μαθητή να χρησιμοποιεί, 
σε συνδυασμό, γνώσεις ή δεξιότητες που απέκτησε για 
την επίλυσή τους. 

1. Ανάπτυξη Εφαρμογών σε Προγραμματιστικό Περι¬ 
βάλλον 

Η γραπτή εξέταση στο μάθημα αυτό περιλαμβάνει ένα 
(1) θέμα θεωρίας και τρεις (3) ασκήσεις ή προβλήματα 
σχετικά με το περιεχόμενο του μαθήματος και τις εφαρ¬ 
μογές του. 

Η βαθμολογία προκύπτει κατά 40% από το θέμα της θε¬ 
ωρίας και κατά 60% (3x20%) από τις ασκήσεις ή τα προ¬ 
βλήματα. 

2. Τεχνολογία Υπολογιστικών Συστημάτων και Λειτουρ¬ 
γικά Συστήματα 

Η γραπτή εξέταση στο μάθημα αυτό περιλαμβάνει τρία 
θέματα θεωρίας και μία άσκηση ή πρόβλημα σχετικά με το 
περιεχόμενο του μαθήματος και τις εφαρμογές του. 

Η βαθμολογία προκύπτει κατά 60% (3x20%) από τα θέ¬ 
ματα της θεωρίας και κατά 40% από την άσκηση ή το πρό¬ 
βλημα. 

ΙΒ. Πολυμέσα - Δίκτυα, Εφαρμογές Λογισμικού, Εφαρ¬ 
μογές Πληροφορικής - Υπολογιστών 

Τα μαθήματα αυτά δεν εξετάζονται γραπτώς. Θέση 
γραπτού βαθμού επέχουν σε αυτά οι βαθμοί σχετικών 
ατομικών ή ομαδικών εργασιών που ανατίθενται στους 
μαθητές στο πλαίσιο των μαθημάτων αυτών. 

ΙΓ. Ξένες Γλώσσες 

1. Η εξέταση στα μαθήματα των ξένων γλωσσών συνί- 
σταται στα εξής: 

α) Δίνεται στους μαθητές διδαγμένο κείμενο 150-180 
λέξεων και τέσσερις ερωτήσεις κατανόησής του. Κάθε 
ερώτηση μπορεί να αναλύεται σε περισσότερα υποερω- 
τήματα. 

β) Δίνονται τέσσερις (4) παρατηρήσεις γραμματικο-συ- 
ντακτικών φαινομένων, μέσα από το κείμενο. Κάθε παρα¬ 
τήρηση μπορεί να έχει δύο (2) ως τέσσερα (4) ερωτήμα¬ 
τα. 

γ) Ο μαθητής καλείται να παραγάγει γραπτό λόγο (κα¬ 
θοδηγούμενο ή ελεύθερο) 120-150 λέξεων. 

2. Η βαθμολογία κατανέμεται κατά 35% στις ερωτήσεις 
της κατηγορίας α και β και κατά 30% στην παραγωγή γρα¬ 
πτού κειμένου. 

ΙΔ. Λοιπά μαθήματα 

1. Στα μαθήματα των τάξεων του Λυκείου, στα οποία δεν 
έγινε προηγουμένως ειδική αναφορά, οι ερωτήσεις ταξι¬ 
νομούνται σε δύο κατηγορίες. Στην πρώτη κατηγορία πε¬ 
ριλαμβάνονται ερωτήσεις (όχι λιγότερες από δύο) που 
μπορούν να αναλύονται σε υποερωτήματα και ελέγχουν 
την κατοχή της διδαχθείσας ύλης και την κατανόησή της 
και στη δεύτερη ερωτήσεις (όχι λιγότερες από δύο) που 
ελέγχουν τη συνθετική και κριτική ικανότητα του μαθητή 
και απαιτούν συνδυασμό γνώσεων. 

2. Ειδικά για τα τεχνολογικά και επαγγελματικού περιε¬ 
χομένου μαθήματα, που δεν αναφέρονται ρητά στο πα¬ 
ρόν άρθρο, η πρώτη κατηγορία περιλαμβάνει ερωτήσεις 
(όχι λιγότερες από δύο) που μπορούν να αναλύονται σε 
υποερωτήματα και ελέγχουν την κατοχή της διδαχθείσας 
ύλης καιτην κατανόησή της και η δεύτερη κατηγορία μπο¬ 
ρεί να περιλαμβάνει ασκήσεις εφαρμογών ή και προβλή¬ 
ματα ανάλογα με τη φύση του μαθήματος, σε αριθμό αντί¬ 
στοιχο προς τα συγγενή μαθήματα. 

Η βαθμολογία κατανέμεται κατά 50% στην πρώτη ομά¬ 
δα και κατά 50% στη δεύτερη. 

ΚΕΦΑΛΑΙΟ Δ' 

ΔΙΕΝΕΡΓΕΙΑ ΤΩΝ ΠΡΟΑΓΩΓΙΚΩΝ ΚΑΙ ΑΠΟΛΥΤΗΡΙΩΝ 

ΕΞΕΤΑΣΕΩΝ ΤΟΥ ΕΝΙΑΙΟΥ ΛΥΚΕΙΟΥ- ΔΙΟΡΘΩΣΗ ΚΑΙ 
ΒΑΘΜΟΛΟΓΗΣΗ ΤΩΝ ΓΡΑΠΤΩΝ 

Άρθρο 16 

Γραπτές προαγωγικές εξετάσεις των μαθητών 
της Α' τάξης 

1. Οι γραπτές προαγωγικές εξετάσεις των μαθητών της 


Α' τάξης διενεργούνται με την ευθύνη του Διευθυντή και 
των διδασκόντων σε κάθε Λύκειο. 

2. Η εξεταστέα ύλη δεν μπορεί να είναι λιγότερη από το 
μισό και περισσότερη από τα 2/3 της διδακτέας. Η επιλο¬ 
γή και ο ακριβής προσδιορισμός της για κάθε μάθημα γί¬ 
νεται με εισήγηση των διδασκόντων και με την έγκριση 
του Διευθυντή του Λυκείου και γνωστοποιείται στους μα¬ 
θητές πέντε (5) εργάσιμες ημέρες πριν από τη λήξη των 
μαθημάτων. 

3. Η εξεταστέα ύλη καταγράφεται στο βιβλίο της διδα¬ 
σκόμενης ύλης και υπογράφεται από τον εισηγητή - κα¬ 
θηγητή και από τον Διευθυντή του Λυκείου. 

4. Τα θέματα ορίζονται από τους διδάσκοντες το μάθη¬ 
μα, σύμφωνα με το άρθρο 15 του παρόντος και είναι κοι¬ 
νά για όλα τα τμήματα τηςΑ'τάξηςτου κάθεΛυκείου. Κατ’ 
εξαίρεση είναι δυνατόν να δοθούν χωριστά θέματα, στα 
τμήματα της Α' τάξης του κάθε Λυκείου, εάν συντρέχει 
αποχρών λόγος, ο οποίος αναγράφεται σε σημείωση κά¬ 
τω από το έγγραφο που περιέχει τα θέματα. 

5. Οι απαντήσεις των θεμάτων γράφονται σε φύλλο 
χαρτιού (κόλλας αναφοράς) που φέρει τη σφραγίδα του 
Σχολείου, την υπογραφή του Διευθυντή και ειδική εκτύ¬ 
πωση για την αναγραφή των προκαταρκτικών στοιχείων 
και της βαθμολογίας του γραπτού. 

6. Τα θέματα διανέμονται φωτοτυπημένα στους μαθη¬ 
τές ή υπαγορεύονται ή γράφονται στον πίνακα σε ειδικές 
περιπτώσεις, κατά την κρίση του Διευθυντή του σχολείου. 

7. Οι εξετάσεις διενεργούνται ενώπιον ενός (1) τουλά¬ 
χιστον καθηγητή - επιτηρητή σε κάθε αίθουσα, ο οποίος 
μετά τη λήξη της εξέτασης παραλαμβάνει τα γραπτά δο¬ 
κίμια των μαθητών, τα υπογράφει και τα παραδίδει με 
υπογραφή μέσα σε φάκελο στον αρμόδιο για τη βαθμο¬ 
λόγησή τους καθηγητή. 

8. Η βαθμολόγηση των γραπτών δοκιμίων γίνεται από 
τον αρμόδιο καθηγητή, ο οποίος οφείλει να καταθέσει τα 
γραπτά στο Διευθυντή του Λυκείου διορθωμένα και βαθ¬ 
μολογημένα μέσα σε πέντε (5) ημέρες από την ημέρα της 
εξέτασης του κάθε μαθήματος. Ο Διευθυντής του Λυκεί¬ 
ου μεριμνά για την καταχώριση της βαθμολογίας στα οι¬ 
κεία βιβλία και στον Υπολογιστή του Σχολείου, αν υπάρ¬ 
χει. 

Άρθρο 17 

Γ ραπτές προαγωγικές και απολυτήριες εξετάσεις των 
μαθητών των Β' και Γ τάξεων 

Α. Οι γραπτές προαγωγικές και απολυτήριες εξετάσεις 
των μαθητών των Β' και Γ τάξεων στα μαθήματα που εξε¬ 
τάζονται σε επίπεδο σχολικής μονάδας διενεργούνται 
σύμφωνα με τις διατάξεις του άρθρου 16 του παρόντος 

Π.Δ. 

Β. 1. Στα μαθήματα που εξετάζονται με κοινά σε εθνικό 
επίπεδο θέματα διενεργούνται στις αίθουσες των Εξετα¬ 
στικών Κέντρων ενώπιον δύο (2) επιτηρητών. 

2.Τα θέματα των εξετάσεων δίνονται στους μαθητές σε 
φωτοαντίγραφα και οι απαντήσεις τους σημειώνονται σε 
ειδικό τετράδιο ή φύλλο απαντήσεων, (εκτός αν δίνεται 
άλλη ειδική οδηγία), στο οποίο προβλέπεται ειδικός χώ¬ 
ρος για την αναγραφή των ατομικών στοιχείων του κάθε 
μαθητή, καθώς και ειδικός χώρος αναγραφής της βαθμο¬ 
λογίας των δύο βαθμολογητών και του τυχόν τρίτου βαθ- 

μολογητή, σε περίπτωση που το γραπτό παραπέμπεται 
σε αναβαθμολόγηση. 

3.Τα ατομικά στοιχεία των μαθητών καλύπτονται με ευ¬ 
θύνη των επιτηρητών κατά την παράδοση των τετραδίων ή 
των φύλλων απαντήσεων. Τα γραπτά δοκίμια των μαθητών 
παραδίδονται μέσα σε φάκελο με πρωτόκολλο παραλαβής 
- παράδοσης από τους επιτηρητές στη Λυκειακή Επιτροπή. 

Άρθρο 18 

Διαδικασία επιλογής, διατύπωσης και διαβίβασης των 
θεμάτων των προαγωγικών και απολυτηρίων εξετάσεων 

των μαθητών των Β' και Γ' τάξεων των μαθημάτων που 
εξετάζονται σε εθνικό επίπεδο 

1. Στα μαθήματα που εξετάζονται σε εθνικό επίπεδο τα θέ¬ 
ματα των εξετάσεων καθορίζονται από την οικεία Κεντρική 
Επιτροπή Εξετάσεωντου άρθρου 13 του παρόντος Διατάγ¬ 
ματος. Γιατο σκοπό αυτό η ΚΕΕ συνέρχεται στον ειδικά δια¬ 
μορφωμένο χώρο του Υπουργείου Παιδείας πριν από την 
έναρξη των εξετάσεων. Με ευθύνη της ΚΕΕ γίνονται όλες οι 
αναγκαίες ενέργειες για να αποφευχθούν τυχόν λάθη, ελ¬ 
λείψεις ή ασάφειες στα θέματα και για να διασφαλισθεί ότι 
αυτά είναι κλιμακούμενου βαθμού δυσκολίας, περιλαμβά¬ 
νονται στην εξεταστέα ύλη, ανταποκρίνονται στις δυνατό¬ 
τητες των μαθητών και μπορούν να απαντηθούν στο χρόνο 
που οι τελευταίοι έχουν στη διάθεσή τους. Η ΚΕΕ καθορίζει 
τις διευκρινίσεις και τις συμπληρωματικές πληροφορίες 
που πρέπει να δοθούν στους εξεταζομένους. 

2. Οι μαθητές υποχρεούνται να προσέρχονται στα Λύ¬ 
κεια σε χρόνο που ορίζεται κάθε φορά από το ΥΠΕΠΘ. Τα 
θέματα αποστέλλονται ηλεκτρονικά σε όλα τα Εξεταστι¬ 
κά Κέντρα της χώρας την ώρα της έναρξης των εξετάσε¬ 
ων και μετά την είσοδο των μαθητών στα εξεταστικά κέ¬ 
ντρα. Παράλληλα αποστέλλονται και στις Νομαρχιακές 
Επιτροπές, οι οποίες τα διαβιβάζουν με ηλεκτρονικό τρό¬ 
πο ή με ΡΑΧ ή με καθηγητές συνδέσμους, όπου δεν είναι 
δυνατή η διαβίβασή τους απευθείας απάτην ΚΕΕ. Μαζί με 
τα θέματα στέλλονται και όλες οι αναγκαίες διευκρινίσεις 
για τους μαθητές. 

3. ΟιΑυκειακές Επιτροπές αναπαράγουντα θέματα σε τό¬ 
σα φωτοαντίγραφα όσος είναι ο αριθμός των εξεταζομένων. 

4. Τα μέλη τόσο της ΚΕΕ, όσο και των Νομαρχιακών και 
Λυκειακών Επιτροπών δεν επιτρέπεται να εξέλθουν από 
το χώρο συνεδρίασης των Επιτροπών ή το χώρο του Σχο¬ 
λείου αντίστοιχα, αν δεν παρέλθει ο προσδιορισμένος 
από την ΚΕΕ ελάχιστος χρόνος δυνατής αποχώρησης 
των εξεταζομένων. Δεν επιτρέπεται να επικοινωνούν τη¬ 
λεφωνικά με οποιοδήποτε πρόσωπο και απαγορεύεται να 
φέρουν μαζί τους κινητό τηλέφωνο. Αν απαιτείται τηλε¬ 
φωνική επικοινωνία με προϊστάμενες επιτροπές, αυτή γί¬ 
νεται μόνο από τους Προέδρους των Λυκειακών ή Νο¬ 
μαρχιακών Επιτροπών. Δεν επιτρέπεται η είσοδος στις 
αίθουσες εξετάσεων άλλου προσώπου, συμπεριλαμβα¬ 
νομένων καιτων εκπαιδευτικών που υπηρετούν στα οικεία 
Λύκεια, εκτός των επιτηρητών και των μελών της Λυκεια- 
κής Επιτροπής. Εξαιρείται το προσωπικό παροχής βοή¬ 
θειας σε έκτακτες ανάγκες. 

Άρθρο 19 

Ορισμός και υποχρεώσεις των επιτηρητών 

1. Ως επιτηρητές ορίζονται με απόφαση του οικείου 


Προϊσταμένου Διεύθυνσης ή Γραφείου Δ.Ε. καθηγητές 
Δ.Ε. και κατανέμονται σε διαφορετικές αίθουσες εξετά¬ 
σεων κάθε ημέρα, από τη Λυκειακή Επιτροπή Εξετάσεων 
κάθε Λυκείου. Η απόφαση ορισμού των επιτηρητών εκδί- 
δεται πέντε (5) ημέρες πριν από την έναρξη των εξετάσε¬ 
ων. Ως επιτηρητές στα Δημόσια Λύκεια μπορούν να χρη¬ 
σιμοποιούνται και καθηγητές των Ιδιωτικών σχολείων. 

2. Γιατην άμεση αντιμετώπιση κάθε προβλήματος, που 
πιθανόν να δημιουργηθεί κατά τη διάρκεια της εξέτασης, 
ορίζεται ανά τέσσερις (4) αίθουσες ένας (1) εφεδρικός 
επιτηρητής. 

3. Οι επιτηρητές των προηγούμενων παραγράφων προ¬ 
έρχονται από διαφορετικά Λύκεια από αυτά μαθητές των 
οποίων εξετάζονται στο Εξεταστικό Κέντρο στο οποίο 
ορίζονται. Στα Ιδιωτικά Λύκεια και οι δύο επιτηρητές είναι 
υποχρεωτικά καθηγητές του Δημοσίου. 

4. Οι επιτηρητές προσέρχονται έγκαιρα στο Σχολείο, 
εφαρμόζουν πιστά τις οδηγίες της Λυκειακής Επιτροπής, 
είναι προσωπικά υπεύθυνοι για την τάξη και την επιτήρη¬ 
ση των μαθητών κατά την ώρα της εξέτασης και αναφέ¬ 
ρουν αμέσως στην Λυκειακή Επιτροπή όποιο πρόβλημα 
προκύψει. Ακόμη οι επιτηρητές παραλαμβάνουν από την 
Λυκειακή Επιτροπή το φάκελο της εξέτασης, εκφωνούν 
τον κατάλογο των μαθητών, σημειώνουν τους απόντες, 
διανέμουν το χάρτη γραφής ή το ειδικό τετράδιο μερι¬ 
μνούν για την επικόλληση σ’ αυτό των τυχόν μηχανογρα¬ 
φικών αυτοκόλλητων που αντιστοιχούν στο μαθητή και 
στο εξεταζόμενο μάθημα, διανέμουν τα φωτοτυπημένα 
θέματα της εξέτασης, και αναγράφουν στον πίνακα τον 
χρόνο έναρξης και λήξης της εξέτασης. Οι επιτηρητές 
απαγορεύεται να παρέχουν οποιαδήποτε διευκρίνιση επί 
των θεμάτων. Κατά την παραλαβή των γραπτών δοκιμίων 
των μαθητών διαγράφουν χιαστί τα κενά διαστήματα, θέ¬ 
τουν την υπογραφή τους στο τέλος του κειμένου και δια¬ 
γράφουν χιαστί τον κενό χώρο κάτω από την υπογραφή 
τους καθώς και αυτόν της τυχόν επόμενης λευκής σελί¬ 
δας. 

5. Ειδικά για τα μαθήματα των Β' και Γ τάξεων κατά την 
παραλαβή των δοκιμίων είναι υπεύθυνοι για τον έλεγχο 
των ατομικών στοιχείων των μαθητών ενώπιον τους, τα 
καλύπτουν με την επικόλληση αδιαφανούς ταινίας και τα 
εξετάζουν με ιδιαίτερη προσοχή για τυχόν σημείωση ονο¬ 
μαστικών ή άλλων διακριτικών στοιχείων που μπορούν να 
αποκαλύψουν την ταυτότητα του εξεταζομένου. 

Άρθρο 20 

Υποχρεώσεις των μαθητών κατά τη διάρκεια 
της εξέτασης 

1. Η κατανομή των μαθητών στις αίθουσες εξέτασης σε 
όλες τις περιπτώσεις γίνεται με αλφαβητική σειρά και με 
την ευθύνη της Λυκειακής Επιτροπής, η οποία συντάσσει 
ονομαστική κατάσταση εξεταζομένων σε κάθε αίθουσα. 
Η τοποθέτηση των μαθητών στις θέσεις και ο έλεγχος εί¬ 
ναι ευθύνη των επιτηρητών. Παρέκκλιση επιβάλλεται 
στην περίπτωση αδελφών ή συγγενών μαθητών. 

2. Οι μαθητές κατά την είσοδό τους στην αίθουσα της 
εξέτασης δεν επιτρέπεται να φέρουν μαζί τους βιβλία, τε¬ 
τράδια, σημειώσεις, διορθωτικό (όΐαηοο), κινητά τηλέφω¬ 
να, υπολογιστικές μηχανές, ηλεκτρονικά μέσα μετάδο¬ 
σης πληροφοριών ή άλλα αντικείμενα εκτός από αυτά 

που επιτρέπει η ΚΕΕ. Για τον έλεγχο υπεύθυνοι είναι οι 
επιτηρητές. 

3. Μαθητής που αντιγράφει κατά τη διάρκεια της εξέτα¬ 
σης από βιβλίο, σημειώσεις ή από το γραπτό δοκίμιο άλ¬ 
λου συμμαθητή του, που δολιεύεται την εξέταση και γενι¬ 
κά δεν συμμορφώνεται με τις υποδείξεις των επιτηρητών, 
απομακρύνεται από την αίθουσα με αιτιολογημένη από¬ 
φαση της Λυκειακής Επιτροπής και βαθμολογείται με τον 
κατώτερο βαθμό «κακώς» μηδέν (0). 

Άρθρο 21 

Βαθμολόγηση των γραπτών των προαγωγικών και 
απολυτηρίων εξετάσεων 

1. Τα γραπτά των προαγωγικών εξετάσεων στην Α'τάξη 
και των προαγωγικών και απολυτηρίων εξετάσεων στη Β' 
και Γ' τάξη στα μαθήματα που εξετάζονται σε επίπεδο 
σχολικής μονάδας διορθώνονται και βαθμολογούνται 
από τον καθηγητή, ο οποίος δίδαξε το αντίστοιχο μάθημα 
κατά τη διάρκεια του σχολικού έτους. Οι βαθμοί παραδί- 
δονται μαζί με τα γραπτά στη Διεύθυνση του Λυκείου μέ¬ 
σα σε πέντε (5) ημέρες από τη διενέργεια των εξετάσεων. 

2. Με απόφαση του ΥΠΕΠΘ συγκροτούνται στις Δ/νσεις 
Δ.Ε. Βαθμολογικά Κέντρα (Β.Κ.) για την βαθμολόγηση 
γραπτών δοκιμίων των προαγωγικών και απολυτηρίων 
εξετάσεων των μαθητών της Β' και Γ τάξης του Ενιαίου 
Λυκείου, των μαθημάτων που εξετάζονται σε κοινά σε 
εθνικό επίπεδο θέματα. Τα Β.Κ. μπορεί να είναι διαφορε¬ 
τικά για τα γραπτά της Β' και διαφορετικά για τα γραπτά 
της Γ τάξης. Μπορεί για λόγους που αφορούν δυσχέρεια 
συγκοινωνιακών μέσων ή την ταχύτητα διεκπεραίωσης 
της διαδικασίας, να μην συγκροτούνται Β.Κ. σε ορισμένες 
Διευθύνσεις Δ.Ε. και ιδίως αν στην περιφέρεια τους λει¬ 
τουργούν λιγότερα από οκτώ (8) Λύκεια, ή να ορίζονται σε 
ορισμένες περισσότερα του ενός Β.Κ. Με την απόφαση 
του ΥΠΕΠΘ κατανέμονται στα Β.Κ. τα γραπτά των μαθη¬ 
τών για διόρθωση, αφού ληφθεί μέριμνα ώστε αυτά να 
ανήκουν σε άλλη Διεύθυνση Δ.Ε. από αυτήντων σχολείων 
των εξεταζομένων. Στη Νομαρχία Αθηνών και Θεσσαλονί¬ 
κης λαμβάνεται μέριμνα ώστε τα γραπτά να αποστέλλο- 
νται σε Β.Κ. άλλων Διευθύνσεων Εκπαίδευσης από αυτήν 
στην οποία ανήκουν τα σχολεία των εξεταζομένων. Με 
την ίδια απόφαση ορίζεται η έδρα και ο Πρόεδρος του κά¬ 
θε Β.Κ. από Σχολικούς Συμβούλους Δ.Ε. και εφόσον δεν 
υπάρχουν ή αδυνατούν ή κωλύονται, από εκπαιδευτικούς 
λειτουργούς Δημοσίων Λυκείων με βαθμό Α'. 

3. Με απόφαση του Προέδρου του Β.Κ., ανάλογα με τον 
αριθμό των γραπτών δοκιμίων του Κέντρου, ορίζονται τα 
μέλη της Επιτροπής του Β.Κ., ανάλογα με τον αριθμό των 
γραπτών που αναμένεται να βαθμολογηθούν στο οικείο 
Β.Κ και μέχρι δέκα τρεις (13) κατ’ ανώτατο όριο από τα 
οποία το ένα ορίζεται ως αντιπρόεδρος. Ως μέλη μπο¬ 
ρούν να ορίζονται Σχολικοί Σύμβουλοι Δ.Ε. ή εκπαιδευτι¬ 
κοί λειτουργοί Δημόσιων Λυκείων με βαθμό Α' κλάδων 
ΠΕ2, ΠΕ3, ΠΕ4, ΠΕ9, ΠΕ12, ΠΕ19 και ΠΕ20. Οι εκπαιδευ¬ 
τικοί πρέπει να έχουν διδάξει κατά το τελευταίο έτος ένα 
τουλάχιστον από τα εξεταζόμενα μαθήματα. Με την ίδια 
απόφαση ο Πρόεδρος του Β.Κ. ορίζει τον Γραμματέα της 
Επιτροπής του Β.Κ. και ένα βοηθό γραμματέα, καθώς και 
τους απαραίτητους υπαλλήλους ανάλογα με τον αριθμό 
των γραπτών, από το εκπαιδευτικό, διοικητικό ή βοηθητι¬ 


κό ή υπηρετικό προσωπικό για την υποβοήθηση της επι¬ 
τροπής στο έργο της. Με όμοια απόφαση ο πρόεδρος του 
Β.Κ. ορίζει τους αναγκαίους βαθμολογητές και αναβαθ- 
μολογητές των γραπτών κάθε μαθήματος από εκπαιδευ¬ 
τικούς που υπηρετούν σε σχολεία της οικείας Διεύθυνσης 
ή των Γ ραφείων Δ.Ε του νομού, κατά προτίμηση από αυ¬ 
τούς που δίδαξαν το οικείο μάθημα στην αντίστοιχη τάξη 
του Ενιαίου Λυκείου. 

4. Ως συντονιστής των βαθμολογητών κάθε μαθήματος, 
ορίζεται με ευθύνη του Προέδρου του Β.Κ το μέλος της 
επιτροπής αντίστοιχης ειδικότητας, για να επιτυγχάνεται 
η μέγιστη δυνατή σύγκλιση στην αξιολόγηση των βαθμο¬ 
λογητών σε κάθε Β.Κ. 

5.0 Πρόεδρος της Λυκειακής Επιτροπής αποστέλλει με 
καθηγητή ή με άλλον τρόπο που εγγυάται ασφάλεια τους 
φακέλους με τα γραπτά του Λυκείου του στον Πρόεδρο 
της οικείας Νομαρχιακής Επιτροπής, ο οποίος τους πα- 
ραλαμβάνει με πρωτόκολλο παράδοσης - παραλαβής και 
τους αποστέλλει χωρίς να τους ανοίξει μαζί με τους αντί¬ 
στοιχους φακέλους των λοιπών λυκείων αρμοδιότητάς 
του στο οικείο Β.Κ. Αν οι συγκοινωνιακές συνθήκες το επι¬ 
βάλλουν για την ταχύτητα και ασφάλεια διακίνησης των 
γραπτών μπορεί ο πρόεδρος της Λυκειακής Επιτροπής να 
αποστέλλει απευθείας στον πρόεδρο του οικείου Β.Κ. 
τους φακέλους με τα γραπτά. Σε κάθε περίπτωση ο Πρό¬ 
εδρος ή ο Γραμματέαςτης Επιτροπής του Β.Κ. παραλαμ- 
βάνειτους φακέλους με πρωτόκολλο παράδοσης - παρα¬ 
λαβής και καταγράφει σε ειδικό βιβλίο τον αριθμό των φα¬ 
κέλων και γραπτών που παρέλαβε από κάθε Λύκειο για 
κάθε εξεταζόμενο μάθημα. 

6. Ο Πρόεδρος του Β.Κ. ελέγχει αν έχουν επικαλυφθεί 
με αδιαφανές αυτοκόλλητο τα ατομικά στοιχεία του μα¬ 
θητή και οποιοδήποτε άλλο στοιχείο στο εξώφυλλο που 
προδίδει τηνταυτότητα του κατόχου του τετραδίου ή του 
σχολείου προέλευσης. 

7. Τα γραπτά δοκίμια πριν παραδοθούν στους βαθμο¬ 
λογητές για βαθμολόγηση αναμειγνύονται τυχαία ενώ¬ 
πιον των μελών της Επιτροπής, τοποθετούνται σε φακέ¬ 
λους ανά 25 και παραδίδονται στους βαθμολογητές για 
βαθμολόγηση. 

8. Ο Πρόεδρος του Β.Κ. διανέμει στους πρώτους βαθ¬ 
μολογητές τους φακέλους. Κάθε γραπτό δοκίμιο αξιολο¬ 
γείται από δύο βαθμολογητές. Ο πρώτος βαθμολογητής 
υπογραμμίζει με κόκκινο στυλό ελλείψεις, σφάλματα, 
αδυναμίες ή ατέλειες πάνω στο γραπτό, σημειώνει τον 
βαθμό στον ειδικό χώρο κάθε γραπτού, υπογράφει στην 
ειδική θέση του γραπτού και μετά την ολοκλήρωση της 
διόρθωσης επιστρέφει τα γραπτά στον Γραμματέα του 
Β.Κ. ή στο ορισμένο για το σκοπό αυτό από τον πρόεδρο 
μέλος της Επιτροπής του Β.Κ. 

9. Η Επιτροπή του Β.Κ. μεριμνά για την κάλυψη με αδια¬ 
φανές χαρτί του βαθμού του πρώτου βαθμολογητή, την 
τυχαία ανάμειξη των γραπτών και την τοποθέτησή τους 
σε φακέλους ανά 25, τους οποίους παραδίδει σε δεύτερο 
βαθμολογητή που υποδεικνύεται από τον Πρόεδρο του 
Β.Κ. Ο δεύτερος βαθμολογητής ακολουθεί την ίδια διαδι¬ 
κασία βαθμολόγησης των γραπτών που ακολούθησε και 
ο πρώτος, χρησιμοποιώντας πράσινο στυλό. Όταν ολο¬ 
κληρώσει τη διόρθωση των γραπτών, τα παραδίδει στην 
Επιτροπή του Β.Κ. 

Άρθρο 22 

Διαφορές βαθμολογίας μεταξύ των δύο βαθμολογητών 

1. Η Επιτροπή κάθε Β.Κ. ελέγχει αν υπάρχουν διαφορές 
βαθμολογίας μεταξύ των δύο βαθμολογητών κάθε γρα¬ 
πτού. Αν η διαφορά μεταξύ των βαθμολογιών του α' και 
του β' βαθμολογητή είναι μικρότερη ή ίση με δώδεκα (12) 
μονάδες στην κλίμακα 0-100, τότε ο τελικός βαθμός είναι 
ο Μ.Ο. των δύο βαθμολογιών. Ο βαθμός αυτός σημειώνε¬ 
ται στη ειδική θέση του τελικού βαθμού του γραπτού με 
προσέγγιση δεκάτου. 

2. Αν η διαφορά μεταξύ των βαθμολογιών α' και β' βαθ¬ 
μολογητή είναι μεγαλύτερη από δώδεκα (12) μονάδες 
στην κλίμακα 0-100, τότε καλύπτονται από την Επιτροπή 
του Β.Κ. οι βαθμοί και των δύο βαθμολογητών και το γρα¬ 
πτό δίνεται για αναβαθμολόγηση και σε τρίτο βαθμολο¬ 
γητή, ο οποίος διορθώνει με μαύρο στυλό, με την ίδια δια¬ 
δικασία που αναφέρεται στο άρθρο 21 του παρόντος. Ο 
τρίτος βαθμολογητής επιλέγεται μεταξύ των βαθμολογη¬ 
τών με τη μεγαλύτερη εκπαιδευτική εμπειρία και είναι κα¬ 
τά προτίμηση Σχολικός Σύμβουλος ή Διευθυντής Λυκείου 
ή καθηγητής με βαθμό Α' της οικείας ειδικότητας που έχει 
διδάξει το μάθημα κατά το τρέχον σχολικό έτος. 

3. Ο τελικός βαθμός του γραπτού στην περίπτωση ανα¬ 
βαθμολόγησής του είναι ο μέσος όρος που προκύπτει από 
το βαθμό του τρίτου βαθμολογητή και τον πλησιέστερο 
προς αυτόν βαθμότωνδύο προηγούμενων. Στηνπερίπτωση 
που ο τρίτος βαθμός είναι ο μέσος όρος των δύο πρώτων, ως 
τελικός βαθμός λαμβάνεται ο συγκεκριμένος μέσος όρος. 

4. Η Επιτροπή κάθε Β.Κ. ελέγχει τον τρόπο βαθμολόγη¬ 
σης, την ποιότητα των αναβαθμολογήσεων και απευθύνει 
οδηγίες και συστάσεις στους βαθμολογητές. 

Άρθρο 23 

Διαφορά μεταξύ γραπτής και προφορικής βαθμολογίας. 

1. Μετά την οριστικοποίηση του τελικού γραπτού βαθ¬ 
μού, η Επιτροπή του Β.Κ. αποκόπτει το απόκομμα κάθε 
γραπτού δοκιμίου, αποκαλύπτει τα ατομικά στοιχεία του 
μαθητή που βρίσκονται στην οικεία θέση του αποκόμματος 
και καταχωρεί σε ειδική αλφαβητική κατάσταση κατά μά¬ 
θημα και Λύκειο τους βαθμούς του πρώτου και δεύτερου 
βαθμολογητή και του τυχόν αναβαθμολογητή. Στη συνέ¬ 
χεια αφού υπολογίσει τον τελικό βαθμό στην εκατοντά¬ 
βαθμη κλίμακα κάνει αναγωγή του βαθμού αυτού στην κλί¬ 
μακα 0-20 και καταχωρίζει το βαθμό στην οικεία στήλη της 
κατάστασης την οποία αποστέλλει στο οικείο Λύκειο μαζί 
με τα αποκόμματα των γραπτών δοκιμίων, αμέσως μετά 
την ολοκλήρωση της βαθμολόγησης του κάθε μαθήματος. 
Ο υπολογισμός του τελικού βαθμού και η αναγωγή του 
στην εικοσάβαθμη κλίμακα μπορεί να γίνεται και με ηλε¬ 
κτρονικό τρόπο. Για όλες αυτές τις ενέργειες η Επιτροπή 
συντάσσει σχετικό πρακτικό. Από ένα αντίγραφο των κατα¬ 
στάσεων αυτών κοινοποιείται στην οικεία Διεύθυνση Δ.Ε. 
και στη Διεύθυνση Μηχανοργάνωσης του ΥΠΕΠΘ και ένα 
φυλάσσεται στο αρχείο του Β.Κ. Η Λυκειακή Επιτροπή, με¬ 
τά την παραλαβή των καταστάσεων και των αποκομμάτων 
των γραπτών δοκιμίων, παραβάλλει τα βαθμολογικά στοι¬ 
χεία των καταστάσεων με αυτά των αποκομμάτων. Εάν δια¬ 
πιστωθεί λάθος, επικοινωνεί με τον Πρόεδρο του Β.Κ. για 
την διόρθωση του λάθους σε όλες τις καταστάσεις, εφό¬ 
σον αυτό επιβεβαιωθεί και από το στέλεχος του γραπτού. 


2. Μετά την οριστικοποίηση σύμφωνα με τις διατάξεις 
του παρόντος της γραπτής βαθμολογίας για όλα τα μα¬ 
θήματα, η Λυκειακή Επιτροπή παραδίδειτις καταστάσεις 
στο Διευθυντή του Λυκείου, ο οποίος συγκαλείτο Σύλλο¬ 
γο Διδασκόντων για την οριστικοποίηση του τελικού ετή¬ 
σιου προφορικού βαθμού για όλα τα μαθήματα που εξε¬ 
τάζονται γραπτώς. Ο Σύλλογος Διδασκόντων συγκρίνει 
τον ετήσιο προφορικό βαθμό, με το βαθμό των γραπτών 
εξετάσεων και οριστικοποιεί τον τελικό ετήσιο βαθμό κά¬ 
θε μαθήματος ως εξής: 

α) Αν η διαφορά μεταξύ του βαθμού αφενός στις γρα¬ 
πτές προαγωγικές και στις απολυτήριες εξετάσεις στις 
τάξεις Β' και Γ και αφετέρου του προφορικού βαθμού εί¬ 
ναι ίση ή μικρότερη των τριών (3) μονάδων, ο προφορικός 
βαθμός του μαθήματος μένει αμετάβλητος. 

β) Αν ο προφορικός βαθμός ενός μαθήματος είναι μεγα¬ 
λύτερος από τον γραπτό περισσότερο από τρεις (3) μονά¬ 
δες, τότε ο προφορικός βαθμός μειώνεται έτσι ώστε να εί¬ 
ναι μεγαλύτερος από τον γραπτό κατά τρεις (3) μονάδες. 

γ) Αν ο προφορικός βαθμός ενός μαθήματος είναι μικρό¬ 
τερος από τον γραπτό περισσότερο από τρεις (3) μονάδες, 
τότε ο προφορικός βαθμός αυξάνεται έτσι ώστε να είναι μι¬ 
κρότερος από τον γραπτό κατά τρεις (3) μονάδες. Εκτός 
από την αναπροσαρμογή αυτή, δίνεται, επίσης, η δυνατό¬ 
τητα στον μαθητή προφορικής επανεξέτασης, εφόσον το 
επιθυμεί, για να βελτιώσει την προφορική του βαθμολογία, 
ύστερα από αίτηση του κηδεμόνα του ή του ίδιου, εφόσον 
είναι ενήλικος, που υποβάλλεται στη Δ/νση ή το Γ ραφείο 
Δ.Ε. που ανήκει το Λύκειο, στο οποίο φοιτά,. Η επανεξέτα¬ 
ση γίνεται εντόςτριών (3) ημερών από την έκδοση των απο¬ 
τελεσμάτων από τριμελή επιτροπή αποτελούμενη από τον 
αρμόδιο Σχολικό Σύμβουλο και δύο εκπαιδευτικούς αντί¬ 
στοιχης ειδικότητας, που συγκροτείται στην έδρα κάθε Νο¬ 
μαρχίας. Αν δεν υπάρχει Σχολικός Σύμβουλος ή κωλύεται, 
τον αναπληρώνει ένας Καθηγητής Λυκείου με βαθμό Απου 
ορίζεται από την αρμόδια Δ/νση Εκπαίδευσης. Ο μέσος 
όρος (Μ.Ο.) των βαθμών των μελών της Επιτροπής είναι ο 
τελικός βαθμός της προφορικής βαθμολογίας των τετρα- 
μήνων. Ο βαθμός αυτός μετά την ενδεχόμενη προσαρμο¬ 
γή του κατά τις διατάξεις της παραγράφου αυτής αντικα¬ 
θιστά τον προσαρμοσμένο αρχικό προφορικό βαθμό μόνο 
αν είναι μεγαλύτερος. Μετά την ολοκλήρωση της διαδικα¬ 
σίας αυτής ο Σύλλογος Διδασκόντων εκδίδει τα αποτελέ¬ 
σματα προαγωγής ή απόλυσης των μαθητών. 

3. Αντίγραφο του Α.Δ. των μαθητών μετά την οριστικο¬ 
ποίηση κατά τα ανωτέρω του προφορικού βαθμού και με 
την τελική βαθμολογία κατά μάθημα, αποστέλλεται στην 
οικεία Διεύθυνση ή Γραφείο Δ.Ε. Παράλληλα ο Διευθυ¬ 
ντής του Λυκείου ενημερώνει εγγράφως τη Διεύθυνση 
Μηχανογράφησης του ΥΠΕΠΘ για την αλλαγή του προ¬ 
φορικού βαθμού, μόνο στην περίπτωση που ο προφορι¬ 
κός βαθμός αντικαταστάθηκε από το βαθμό της επιτρο¬ 
πής προφορικής επανεξέτασης. 

Άρθρο 24 

Αναβαθμολόγηση γραπτών δοκιμίων στην Α' τάξη του 

Ενιαίου Λυκείου και στη Β' και Γ' τάξη των μαθημάτων 
που εξετάζονται σε επίπεδο σχολικής μονάδας 

Σε αναβαθμολόγηση υπόκεινταιτα γραπτά δοκίμια των 
μαθητών της Α'τάξης, και της Β' και Γ τάξης στα μαθήμα- 

τα που εξετάζονται σε επίπεδο σχολικής μονάδας, με την 
ακόλουθη διαδικασία: 

1. Η αναβαθμολόγηση γίνεται στη Διεύθυνση ή στο Γρα¬ 
φείο Δ.Ε., στο οποίο υπάγεται το αντίστοιχο Λύκειο. 

2. Μέσα σε τρεις (3) εργάσιμες ημέρες από την έκδοση 
των αποτελεσμάτων οι κηδεμόνες των μαθητών ή οι ίδιοι, 
εφόσον είναι ενήλικοι, μπορούν να υποβάλουν αίτηση στο 
σχολείο, όπου φοιτούν, με την οποία ζητούν την αναβαθ¬ 
μολόγηση ενός ή περισσότερων γραπτών δοκιμίων. Η αί¬ 
τηση συνοδεύεται με το προβλεπόμενο παράβολο για κά¬ 
θε γραπτό δοκίμιο. 

3. Οι Διευθυντές των Λυκείων, μόλις λήξει η προθεσμία 
υποβολής των αιτήσεων, διαβιβάζουντα προς αναβαθμο¬ 
λόγηση γραπτά με καλυμμένα το όνομα του μαθητή και 
τον αρχικό βαθμό του καθηγητή στην αρμόδια Διεύθυνση 
ή το Γραφείο Δ. Ε. 

4. Με απόφασητου οικείου Προϊσταμένου συγκροτείται 
Επιτροπή αναβαθμολόγησης, η οποία αποτελείται από 
δύο τουλάχιστον καθηγητές της ίδιας ή συγγενούς ειδι¬ 
κότητας, με το μάθημα, στο οποίο ζητείται η αναβαθμο¬ 
λόγηση, και ορίζεται η ημέρα και η ώρα που θα διεξαχθεί 
η αναβαθμολόγηση. Αποκλείονται ως αναβαθμολογητές 
οι καθηγητές που αρχικώς βαθμολόγησαν το γραπτό. Αν 
τα προς αναβαθμολόγηση γραπτά υπερβαίνουν τα δια¬ 
κόσια (200), στην Επιτροπή προστίθενται δύο επιπλέον 
αναβαθμολογητές καιταγραπτά κατανέμονταιεξίσου με¬ 
ταξύ των δύο ομάδων αναβαθμολογητών. 

5. Τα γραπτά δοκίμια αναβαθμολογούνται από τους δύο 
(2) καθηγητές, οι οποίοι αναγράφουν το βαθμό τους στο 
γραπτό. Ο βαθμός του πρώτου καλύπτεται με αδιαφανή 
ταινία. Ο μέσος όρος των δύο βαθμολογιών αποτελεί τον 
τελικό βαθμό του γραπτού δοκιμίου. Αν μεταξύ των δύο 
βαθμών υπάρχει διαφορά μεγαλύτερη των δώδεκα (12) 
μονάδων της εκατοντάβαθμης κλίμακας προστίθεται και 
τρίτος αναβαθμολογητής και ο τελικός βαθμός προκύ¬ 
πτει από τον βαθμό του τρίτου βαθμολογητή και τον πλη- 
σιέστερο προς αυτόν βαθμό των δύο προηγούμενων. 
Στην περίπτωση, όμως, που οτρίτος βαθμός είναι ο μέσος 
όρος των δύο πρώτων, ως τελικός βαθμός λαμβάνεται ο 
συγκεκριμένος μέσος όρος. 

6. Με την ολοκλήρωση της διαδικασίας η αρμόδια Διεύ¬ 
θυνση ή το Γ ραφείο Δ. Ε. συντάσσει σχετικό πρακτικό, στο 
οποίο περιέχεται η οριστική βαθμολογία των γραπτών, το 
οποίο και αποστέλλει στα Λύκεια προέλευσής τους μαζί 
με τα γραπτά. 

Άρθρο 25 

Μαθητές μη προσερχόμενοι στις γραπτές εξετάσεις 

1. Μαθητής που απουσιάζει ή προσέρχεται μετά την 
ανακοίνωση των θεμάτων σε κάθε είδους εξέταση δεν γί¬ 
νεται δεκτός σε αυτήν και βαθμολογείται από το Σύλλογο 
διδασκόντων με τον κατώτερο βαθμό «κακώς» μηδέν (0). 

2. Κατ’εξαίρεση των διατάξεων της προηγούμενης πα¬ 
ραγράφου: 

α) Μαθητής της Α' τάξης που απουσιάζει δικαιολογημέ¬ 
να από την εξέταση μαθήματος, λόγω ασθένειας ή άλλου 
αποχρώντος λόγου, με αίτηση του κηδεμόνα ή του ιδίου, 
εφόσον είναι ενήλικος, που υποβάλλεται στον Διευθυντή 
του Λυκείου, εξετάζεται άλλη ημέρα εντός της εξεταστι¬ 
κής περιόδου του Ιουνίου, την οποία ορίζει με απόφασή 


του ο Σύλλογος των διδασκόντων. Η ασθένεια βεβαιώνε¬ 
ται σύμφωνα με τις διατάξεις της παραγράφου 7 του άρ¬ 
θρου 5 της Απόφασης με αριθμό ΣΤ5/71/1986του Υπουρ¬ 
γού Εθνικής Παιδείας και Θρησκευμάτων (ΦΕΚ 
834Β/1986). Οι διατάξεις του εδαφίου αυτού εφαρμόζο¬ 
νται και για τους μαθητές που αποχωρούν μετά την ανα¬ 
κοίνωση των θεμάτων εξετάσεων λόγω αιφνίδιας και εμ¬ 
φανούς ασθένειας, η οποία βεβαιώνεται από ιατρικό πι¬ 
στοποιητικό Κρατικού Νοσοκομείου ή άλλου δημόσιου 
φορέα υγειονομικής περίθαλψης. 

β) Οι μαθητές των Β' και Γ τάξεων οι οποίοι, λόγω ασθέ¬ 
νειας ή σοβαρού κωλύματος που συνιστά ανωτέρα βία, 
δεν έλαβαν μέρος σε εξετάσεις του Ιουνίου, ή διέκοψαν 
την εξέτασή τους έχουν τη δυνατότητα να εξεταστούν σε 
όσα μαθήματα δεν εξετάστηκαν. Οι εξετάσεις αυτές 
πραγματοποιούνται εντός μηνάς από το τέλος των Πα¬ 
νελλαδικών Εξετάσεωντου Ιουνίου και ως προς τα εξετα¬ 
ζόμενα σε εθνικό επίπεδο και ως προς τα εξεταζόμενα σε 
επίπεδο σχολικής μονάδας μαθήματα. Η κάθε Διεύθυνση 
Δ.Ε. ορίζει, ανάλογα με τον αριθμό των μαθητών, ένα του¬ 
λάχιστον Λύκειο του Νομού, στο οποίο εξετάζονται οι μα¬ 
θητές αυτοί στα μαθήματα που εξετάζονται με κοινά σε 
εθνικό επίπεδο θέματα που καθορίζει η αντίστοιχη ΚΕΕ. 
Για το πρόγραμμα των εξετάσεων, τον τρόπο εξέτασης, 
τη συγκρότηση Κεντρικής Επιτροπής, Λυκειακών και Νο¬ 
μαρχιακών Επιτροπών, τους επιτηρητές, τον ορισμό Βαθ¬ 
μολογικών Κέντρων, τη βαθμολόγηση των γραπτών δοκι¬ 
μίων και την αναβαθμολόγησή τους, εφαρμόζονται ανά¬ 
λογα οι διατάξεις του παρόντος Διατάγματος. 

3. Για να συμμετάσχει μαθητής στις εξετάσεις της 
προηγούμενης παραγράφου σύμφωνα με τις διατάξεις 
της παραγράφου 7 του άρθρου 5 της Απόφασης με αριθ¬ 
μό ΣΤ5/71/1986 του Υπουργού Εθνικής Παιδείας και Θρη¬ 
σκευμάτων (ΦΕΚ 834Β/1986) θα πρέπει το αργότερο 
εντός τριών (3) ημερών από την ημέρα λήξης των εξετά¬ 
σεωντου Ιουνίου να καταθέσει ο ίδιος ή ο κηδεμόνας του 
στο Διευθυντή του Λυκείου: 

α) δικαιολογητικά ασθένειας από Δημόσιο Νοσοκομείο, 
από τα οποία θα προκύπτει η αδυναμία του μαθητή για τη 
συμμετοχή του στις εξετάσεις του Ιουνίου, επικυρωμένα 
από την αρμόδια Υγειονομική Επιτροπή ή 

β) άλλα δικαιολογητικά που ο Σύλλογος των διδασκόντων 
κρίνει επαρκή για τη δικαιολόγηση της μη συμμετοχής του 
στις εξετάσεις του Ιουνίου και επικυρώνει ο αρμόδιος Προϊ¬ 
στάμενος κάθε Διεύθυνσης Δ.Ε. Δεν θεωρούνται επαρκείς 
απλές ιατρικές βεβαιώσεις από ιδιώτες ή υπεύθυνες δηλώ¬ 
σεις των μαθητών ή των γονέων και κηδεμόνων τους. 

4. Σε κάθε περίπτωση απουσίας μαθητή για μάθημα που 
εξετάζεται σε εθνικό επίπεδο, προβλεπόμενης από το άρ¬ 
θρο αυτό, συντάσσεται σχετικό πρακτικό στο βιβλίο πρά¬ 
ξεων που τηρεί η Λυκειακή Επιτροπή. 

Άρθρο 26 

Επιστροφή και φύλαξη γραπτών δοκιμίων 

1. Η Επιτροπή του Β.Κ., μετά την ολοκλήρωση της βαθ¬ 
μολόγησης, παραδίδει τα γραπτά των προαγωγικών και 
απολυτηρίων εξετάσεων στον Πρόεδρο της οικείας Νο¬ 
μαρχιακής Επιτροπής, ο οποίος μεριμνά για τη φύλαξή 
τους σε κατάλληλο χώρο σχολικής μονάδας ή άλλου δη¬ 
μόσιου κτιρίου της οικείας Νομαρχίας. 

2. Τα γραπτά δοκίμια των μαθητών, μετά την παραλαβή 
τους από τη Νομαρχιακή Επιτροπή, ταξινομούνται, αρ¬ 
χειοθετούνται και φυλάσσονται από αυτή ως τις 15 Μάίου 
του επόμενου σχολικού έτους, οπότε καταστρέφονται με 
πράξη της. 

3. Το Π.Ι. μπορεί, για ερευνητικούς και παιδαγωγικούς 
λόγους, να ζητήσει από τις Νομαρχιακές Επιτροπές δείγ¬ 
ματα γραπτών δοκιμίων μαθητών, τα οποία παραλαμβά- 
νει με σχετικό πρωτόκολλο παράδοσης και παραλαβής, 
και καταστρέφει με πράξη του στο τέλος Μάίου του επό¬ 
μενου σχολικού έτους. Τα γραπτά αυτά θα είναι φωτοα¬ 
ντίγραφα γραπτών δοκιμίων, στα οποία δεν θα φαίνεται 
το ονοματεπώνυμο του μαθητή. 

Άρθρο 27 

Εξέταση των μαθητών με ειδικές εκπαιδευτικές ανάγκες 

1. Οι μαθητές που αναφέρονται στο άρθρο 1 του Ν. 
2817/2000 εξετάζονται προφορικά ή γραπτά, κατά περί¬ 
πτωση, ανάλογα με τις δυνατότητάς τους και αξιολογού¬ 
νται με βάση το ένα (1) από τα δύο (2) προβλεπόμενα είδη 
εξέτασης και μόνο. Ειδικότερα: 

α) Εξετάζονται μόνον προφορικά: 

ί. Μαθητές τυφλοί και όσοι πάσχουν από σοβαρές δια¬ 
ταραχές στην όραση. 

ϋ. Μαθητές που αδυνατούν να υποστούν γραπτή εξέτα¬ 
ση εξαιτίας μόνιμης ή παροδικής σωματικής βλάβης. 

ίϋ. Μαθητές, η επίδοση των οποίων δεν μπορεί να ελεγ¬ 
χθεί με γραπτή δοκιμασία, λόγω ειδικής διαταραχής του 
λόγου (δυσλεξία). 

β) Εξετάζονται μόνο γραπτά μαθητές που έχουν ιδιαίτε¬ 
ρα σοβαρά προβλήματα ακοής (κωφοί, βαρήκοοι) σε πο¬ 
σοστό 67% και πάνω και όσοι παρουσιάζουν προβλήματα 
λόγου και ομιλίας (δυσαρθρία, τραυλισμός). 

2. Οι παθήσεις των περ. ί και ϋ του εδαφίου α' και του 
εδαφίου β' της προηγούμενης παραγράφου βεβαιώνο¬ 
νται από την οικεία Πρωτοβάθμια Υγειονομική Επιτροπή, 
η οποία εκδίδει σχετική γνωμάτευση ύστερα από αίτηση 
των ενδιαφερομένων. 

3. Η πάθηση των μαθητώντηςπερ. ίϋτου εδαφίου α'της 
παραγράφου 1 του παρόντος άρθρου βεβαιώνεται με ει¬ 
δική διαγνωστική έκθεση αναγνωρισμένου δημόσιου Ια- 
τροπαιδαγωγικού Κέντρου ή Σταθμού, ύστερα από αίτη¬ 
ση των ενδιαφερομένων και ισχύει για τρία (3) χρόνια από 
την έκδοσή της. 

4. Οι μαθητές του άρθρου αυτού της Α'τάξης και των 
Β'και Γ τάξεων, σε όσα μαθήματα εξετάζονται ενδοσχο- 
λικά, εξετάζονται ταυτόχρονα με τους μαθητές της τάξης 
στην οποία ανήκουν και στα ίδια θέματα, σύμφωνα με τις 
διατάξεις του παρόντος. Ειδικά, οι μαθητές του εδαφίου 
α'της παραγράφου 1 του παρόντος άρθρου εξετάζονται 
ενώπιον επιτροπής, την οποία συγκροτεί για το σκοπό αυ¬ 
τό ο Διευθυντής του Λυκείου και την αποτελούν ο ίδιος ή 
ο Υποδιευθυντής, ως Πρόεδρος, και δύο (2) καθηγητές 
της ίδιας ή συγγενούς ειδικότητας. Ο μέσος όρος (Μ.Ο.) 
των βαθμών των δύο (2) καθηγητών είναι ο βαθμός του 
μαθητή στο εξεταζόμενο μάθημα. 

5. Οι μαθητές της Β' και Γ τάξης του άρθρου αυτού, για 
τα εξεταζόμενα με κοινά θέματα, σε εθνικό επίπεδο μα¬ 
θήματα, εξετάζονται: 


α) Στο οικείο Β.Κ. που λειτουργεί στη Διεύθυνση Δ.Ε. 
που ανήκει οργανικά το σχολείο φοίτησής του, όσοι υπά¬ 
γονται στο εδάφιο α'της παραγράφου 1 του άρθρου αυ¬ 
τού, και ενώπιον Επιτροπής εξέτασης φυσικώς αδυνά¬ 
των. Αν ο αριθμός των μαθητών του παρόντος εδαφίου 
που εξετάζονται σε ένα Β.Κ είναι μεγαλύτερος από πενή¬ 
ντα (50), μπορεί να ορίζεται με απόφαση του οικείου προϊ¬ 
σταμένου της Διεύθυνσης Δ.Ε. ειδικό Εξεταστικό Κέντρο, 
ως παράρτημα του Β.Κ. στο οποίο και λειτουργεί η Επι¬ 
τροπή εξέτασης φυσικώς αδυνάτων. Η Επιτροπή εξέτα¬ 
σης φυσικώς αδυνάτων του εδαφίου αυτού ορίζεται από 
τον Πρόεδρο του οικείου Β.Κ. και αποτελείται από: 

ί. Τον Πρόεδρο ή ένα μέλος της Επιτροπής του οικείου 
Β.Κ. ως Πρόεδρο. 

ϋ. Από δύο (2) εκπαιδευτικούς λειτουργούς Δ.Ε. για κά¬ 
θε εξεταζόμενο μάθημα από αυτούς που το δίδαξαν το 
ίδιο σχολικό έτος ως εξεταστές-βαθμολογητές. 

ίϋ. Από ένα (1) Σχολικό Σύμβουλο ή εκπαιδευτικό λει¬ 
τουργό Δ.Ε. με βαθμό Α'της ίδιας ή συγγενούς με το εξε¬ 
ταζόμενο μάθημα ειδικότητας ως εξεταστή - αναβαθμο- 
λογητή. 

ίν. Έναν (1) εκπαιδευτικό λειτουργό Δ.Ε. ή διοικητικό 
υπάλληλο ως γραμματέα της Επιτροπής. 

ν. Στον χώρο λειτουργίας της Επιτροπής εξέτασης φυ¬ 
σικώς αδυνάτων παρευρίσκεται σχολίατρος ή άλλος ια¬ 
τρός του δημοσίου ή ιδιώτης ιατρός, ο οποίος ορίζεται με 
απόφαση του οικείου Νομάρχη μετά από εισήγηση του οι¬ 
κείου Προϊσταμένου Διεύθυνσης Δ.Ε. για την αντιμετώπι¬ 
ση οποιοσδήποτε έκτακτης ανάγκης των εξεταζομένων. 

Ο οριζόμενος ιατρός οφείλει να είναι παρών μισή του¬ 
λάχιστον ώρα πριν από την έναρξη των εξετάσεων και να 
παραμείνει σε όλη τη διάρκεια των εξετάσεων. 

Σε περίπτωση που οι εξεταζόμενοι είναι περισσότεροι 
από επτά (7) σε κάθε εξεταζόμενο μάθημα, με απόφασή 
του ο Πρόεδρος της Επιτροπής μπορεί να αυξάνει τον 
αριθμό των μελών - εξεταστών ανάλογα με τον αριθμό 
των μαθητών και τα μαθήματα στα οποία προσέρχονται 
να εξεταστούν. 

Κάθε Επιτροπή έχει ως έργο την εξέταση και βαθμολό¬ 
γηση ή αναβαθμολόγηση σε κάθε μάθημα των μαθητών, 
που ανήκουν στην κατηγορία των «φυσικώς αδυνάτων» 
του εδαφίου ατης παραγράφου 1 του άρθρου αυτού. 

Στο γραπτό δοκίμιο κάθε εξεταζομένου σημειώνεται ο 
τρόπος εξέτασης του μαθητή και υπογράφεται από τους 
εξεταστές και τον Πρόεδρο της επιτροπής. Κατά την εξέ¬ 
ταση παρευρίσκεται και ο αναβαθμολογητής, για να αξιο¬ 
λογήσει τον μαθητή σε περίπτωση διαφοράς βαθμολο¬ 
γίας. 

Δεν μπορεί να συμμετέχει στην Επιτροπή όποιος έχει 
σχέση συγγένειας «εξ αίματος» ή «εξ αγχιστείας» μέχρι 
καιτου τρίτου βαθμού με μαθητή που εξετάζεται σ’ αυτήν 
ή καθηγητής που δίδασκε το ίδιο σχολικό έτος στο Λύκειο 
στο οποίο φοιτούσε εξεταζόμενος ως φυσικώς αδύνατος 
μαθητής. 

Στις Διευθύνσεις Δ.Ε. στις οποίες δεν λειτουργεί Β.Κ. 
κατά τις διατάξεις του άρθρου 21 του διατάγματος αυτού 
και για την εφαρμογή των διατάξεων του παρόντος εδα¬ 
φίου ορίζεται με απόφαση του οικείου προϊσταμένου 
Δ/νσης Δ.Ε. Ειδικό Εξεταστικό Κέντρο και ο Πρόεδρος 
της Επιτροπής εξέτασης φυσικώς αδυνάτων από τους 

έχοντες τα προβλεπόμενα για τους Προέδρους Βαθμο¬ 
λογικών Κέντρων προσόντα. Ο Πρόεδρος της Επιτροπής 
εξέτασης φυσικώς αδυνάτων ορίζει τα λοιπά μέλη της επι¬ 
τροπής εφαρμοζομένων κατά τα λοιπάτων διατάξεωντου 
παρόντος εδαφίου. 

β) Στο Εξεταστικό Κέντρο που εξετάζονται οι μαθητές 
του Λυκείου στο οποίο φοιτούν, όσοι υπάγονται στο εδά¬ 
φιο βτης παραγράφου 1 του άρθρου αυτού. Η εξέταση 
των μαθητών αυτών γίνεται σε ξεχωριστή αίθουσα και ο 
χρόνος εξέτασης μπορεί να παραταθεί με απόφαση της 
Λυκειακής Επιτροπής. Τα γραπτά τους συγκεντρώνονται 
μαζί με τα γραπτά των λοιπών μαθητών και διαβιβάζονται 
για βαθμολόγηση στο οικείο Β.Κ. 

6. Από το σχολικό έτος 2000-2001 οι ειδικές γνωματεύ¬ 
σεις που βεβαιώνουν τις παθήσεις που αναφέρονται στο 
παρόν άρθρο κατατίθενται στη Διεύθυνση του σχολείου 
το αργότερο μέχρι 15 Μάίου εκάστου έτους. Σε έκτακτες 
και απρόβλεπτες περιπτώσεις μπορούν να κατατίθενται 
και αργότερα. 

ΚΕΦΑΛΑΙΟ Ε' 

ΑΠΟΤΕΛΕΣΜΑΤΑ ΤΗΣ ΕΤΗΣΙΑΣ ΕΠΙΔΟΣΗΣ 
ΤΟΥ ΜΑΘΗΤΗ 

Άρθρο 28 

Εξαγωγή του βαθμού ετήσιας επίδοσης κατά μάθημα 

1. Για όλες τις τάξεις του Λυκείου ο βαθμός ετήσιας επί¬ 
δοσης του μαθητή σε κάθε μάθημα γραπτώς εξεταζόμε¬ 
νο είναι ο Μ. Ο. του ετήσιου προφορικού βαθμού, μετά την 
ενδεχόμενη προσαρμογή του, όπως προβλέπεται από το 
άρθρο 23 του παρόντος, και τον αντίστοιχο βαθμό των 
γραπτών εξετάσεων του Ιουνίου και εκφράζεται ως δεκα¬ 
δικός με προσέγγιση δεκάτου. 

2. Ο βαθμός ετήσιας επίδοσης στα μαθήματα που απο¬ 
τελούν κλάδους είναι ο Μ.Ο. των βαθμώντων μαθημάτων 
- κλάδων, και γράφεται ως δεκαδικός με προσέγγιση δε¬ 
κάτου. 

3. Για τα μαθήματα που δεν εξετάζονται γραπτώς, βαθ¬ 
μός ετήσιας επίδοσης είναι ο ετήσιος προφορικός βαθ¬ 
μός του μαθήματος. 

4. Σε περίπτωση που για οποιονδήποτε λόγο λείπει ένας 
από τους τετραμηνιαίους βαθμούς, αναπληρώνεται από 
αυτόν που υπάρχει. 

Άρθρο 29 

Εξαγωγή του βαθμού προαγωγής ή απόλυσης 
(Γενικός Μέσος Όρος - Γ.Μ.Ο.). 

1. Σε όλεςτιςτάξειςτου Λυκείου ο Γ ενικός Μέσος Όρος 
(Γ.Μ.Ο.) προκύπτει από το Μ.Ο. των βαθμών ετήσιας επί¬ 
δοσης του μαθητή όλων των γραπτώς εξεταζομένων μα¬ 
θημάτων και εκφράζεται με προσέγγιση δεκάτου. 

2. Για τα μαθήματα τα οποία δεν εξετάζονται γραπτώς, 
ο βαθμός ετήσιας επίδοσης των μαθητών σε αυτά ανα¬ 
γράφεται στο Απολυτήριό τους ή στο οικείο αποδεικτικό, 
καθώς και στα υπηρεσιακά βιβλία. 

Άρθρο 30 

Προαγωγικές και απολυτήριες εξετάσει 
Εσπερινών Ενιαίων Λυκείων 

Οι διατάξεις του παρόντος διατάγματος ισχύουν ανά¬ 
λογα και για την αξιολόγηση των μαθητών των Εσπερινών 


Ενιαίων Λυκείων στα μαθήματα που προβλέπονται από το 
ισχύον για τα Λύκεια αυτά πρόγραμμα. Κατά την εφαρμο¬ 
γή των διατάξεων αυτών στα Εσπερινά Ενιαία Λύκεια, 
όπου αναφέρεται Α' τάξη νοούνται οι τάξεις Α' και Β' του 
Εσπερινού Ενιαίου Λυκείου και όπου αναφέρεται Β' ή Γ' 
τάξη νοείται Γ' ή Δ' τάξη αντίστοιχα του Εσπερινού Ενιαί¬ 
ου Λυκείου. 

Άρθρο 31 

Βαθμός Απολυτηρίου Ενιαίου Λυκείου 

1. α. Για την εξαγωγή του βαθμού του Απολυτηρίου του Ενι¬ 
αίου Λυκείου ο Γ.Μ.Ο. της Β'τάξης πολλαπλασιάζεται επί τρία 
(3) και ο Γ.Μ.Ο. της Γ τάξης πολλαπλασιάζεται επί 7. Τα δύο γι¬ 
νόμενα προστίθενται και το άθροισμα διαιρείται δια δέκα (10). 
Δηλαδή, αν Β είναι ο βαθμός της Β'τάξης και Γ ο βαθμός της Γ 
τάξης, ο βαθμός Απολυτηρίου του Ενιαίου Λυκείου θα είναι 
3Β+7Γ και γράφεται ως δεκαδικός με προσέγγιση δεκάτου. 

10 

β. Εάν ο Γ.Μ.Ο. της Β'τάξης είναι ίσος ή μικρότερος του 
Γ.Μ.Ο. της Γ τάξης, ως βαθμός του Απολυτηρίου του Ενι¬ 
αίου Λυκείου τίθεται ο Γ.Μ.Ο. της Γ'τάξης. 

2. Στο Απολυτήριο του Ενιαίου Λυκείου αναγράφονται, 
εκτός από το γενικό βαθμό, η κατεύθυνση και ο κύκλος 
που παρακολούθησε ο μαθητής στην Γ τάξη, η αναλυτική 
γενική βαθμολογία στα μαθήματα της Γ'τάξης, καθώς και 
ο γενικός βαθμός προαγωγής της Β' τάξης του Ενιαίου 
Λυκείου. 

3. Το Απολυτήριο του Ενιαίου Λυκείου εκδίδεται μία (1) 
φορά και δεν αλλάζει. 

Άρθρο 32 

Προαγωγή, απόλυση και απόρριψη μαθητών 

1. Για την προαγωγή και απόλυση των μαθητών απαιτεί¬ 
ται γενικός μέσος όρος τουλάχιστον 9,5, ο οποίος υπολο¬ 
γίζεται στο εξής από το σύνολο των βαθμώντων γραπτώς 
εξεταζομένων μαθημάτων, συνυπολογιζομένου και του 
προφορικού βαθμού, είτε αυτά εξετάζονται σε εθνικό επί¬ 
πεδο, είτε σε επίπεδο σχολικής μονάδας. 

2. α) Σε περίπτωση μη προαγωγής ή απόλυσης του μαθη¬ 
τή , σύμφωνα με τα οριζόμενα στην ανωτέρω παράγραφο, η 
προβλεπόμενη από την παράγραφο 2 του άρθρου 23 δια¬ 
φορά μεταξύ του βαθμού των γραπτών εξετάσεων Ιουνίου 
και του ετήσιου προφορικού βαθμού ορίζεται από τρεις (3) 
μονάδες σε πέντε (5). Στο αποδεικτικό προαγωγής και στο 
απολυτήριο που χορηγείται στους μαθητές, οι οποίοι κά¬ 
νουν χρήση της ρύθμισης αυτής αναγράφονται οι αρχικοί 
βαθμοί των επιμέρους μαθημάτων και ο μέσος όρος που 
προέκυψε πριν από την προσαρμογή των πέντε (5) μονά¬ 
δων. Στο απολυτήριο, στο ατομικό δελτίο του μαθητή και 
στο μητρώο των μαθητών σημειώνεται ότι η προαγωγή ή η 
απόλυση έγινε με εφαρμογή της ως άνω ρύθμισης. 

β) Η παραπάνω διάταξη εφαρμόζεται εφόσον το επιθυ¬ 
μεί ο μαθητής. Εάν ο μαθητής δεν επιθυμείτην εφαρμογή 
της διάταξης αυτής για την προαγωγή ή απόλυσή του, κα¬ 
ταθέτει στο σχολείο σχετική δήλωση ο κηδεμόνας του ή ο 
ίδιος, εφόσον είναι ενήλικος, εντός πέντε (5) εργασίμων 
ημερών από την ανάρτηση των αποτελεσμάτων των εξε¬ 
τάσεων με την οποία δηλώνει ότι αποδέχεται να επαναλά- 
βειτηντάξη, με την επιφύλαξη της παραγράφου 4 του πα¬ 
ρόντος άρθρου για τους μαθητές της Γ τάξης. 

γ) Ειδικώς για τους μουσουλμάνους μαθητές που φοι¬ 
τούν στα Ενιαία Λύκεια των νομών της Θράκης οι διατά¬ 
ξεις της παρ. 2 του άρθρου 23 του παρόντος, στο μέρος 
που αναφέρονται στην προσαρμογή του προφορικού 
βαθμού, καθώς και των εδ. α και β της παρούσας παρα¬ 
γράφου δεν εφαρμόζονται. Στο απολυτήριο, στο Ατομικό 
Δελτίο και στο Μητρώο των μαθητών αυτών σημειώνεται 
ότι η προαγωγή ή η απόλυση έγινε με την εφαρμογή της 
παρούσας ρύθμισης. 

3. Σε όλες τις υπόλοιπες περιπτώσεις ο μαθητής δεν 
προάγεται ή δεν απολύεται. 

4. Οι μαθητέςπου δενπροάγονταιεπαναλαμβάνουντην 
τάξη. Αν πρόκειται για μαθητές της Γ τάξης, αυτοί έχουν 
τις εξής δυνατότητες: 

α) Να επαναλάβουν τη φοίτηση στην Γ' τάξη και να επα- 
νεξετασθούν σε όλα τα μαθήματα. 

β) Να προσέλθουν στις γραπτές εξετάσεις του Ιουνίου 
του επόμενου σχολικού έτους σε άλατα μαθήματα, χωρίς 
να φοιτήσουν στο Λύκειο. Στην περίπτωση αυτή παραμέ¬ 
νει αμετάβλητος ο βαθμός των τετραμήνων. 

Οι μαθητές αυτοί δηλώνουν την επιλογή τους με υπεύ¬ 
θυνη δήλωση του Ν. 1599/86 που καταθέτουν το πρώτο 
ΙΟήμερο του Σεπτεμβρίου στη Διεύθυνση του Λυκείου 
στο οποίο φοιτούσαν. Αν αλλάξουν γνώμη μπορούν να 
ανακαλέσουν τη δήλωσή τους μέσα στο πρώτο δίμηνο 
του σχολικού έτους. 

Άρθρο 33 

Κατατακτήριες εξετάσεις των «κατ’ ιδίαν διδαχθέντων 
και των στρατευσίμων μαθητών» 

1. Στην κατηγορία των «κατ' ιδίαν διδαχθέντων και των 
στρατευσίμων μαθητών» υπάγονται οι μαθητές του ΝΔ 
1197/1972 (ΦΕΚ 109Α) και του άρθρου 65 του ΒΔτης 20- 
6/8-7-1955 (ΦΕΚ 173 Α'), όπως ισχύει. 

2. Οι αποφάσεις με αριθμό 24945/1973 (ΦΕΚ 314Β), 
48661/1974 (ΦΕΚ 607Β), 42373/1976 (ΦΕΚ 625Β), 
Γ2/3922/28-12-84 (ΦΕΚ 878Β), Γ2/3031/22-10-85 (ΦΕΚ 
726Β), Γ2/3560/25-09-89 (ΦΕΚ720Β),του Υπουργού Εθνι¬ 
κής Παιδείας και θρησκευμάτων, οι οποίες καθορίζουν 
τις παθήσεις των μαθητών που δικαιολογούν την υπαγω¬ 
γή τους στην κατηγορία των κατ’ ιδίαν διδαχθέντων εξα¬ 
κολουθούν να ισχύουν. 

3. Ως προς τα απαιτούμενα δικαιολογητικά για την υπα¬ 
γωγή μαθητή στους «κατ’ ιδίαν διδαχθέντες» ισχύει η 
ΣΤ/29/18-05-87 (ΦΕΚ834Β) απόφαση του Υπουργού Εθνι¬ 
κής Παιδείας και Θρησκευμάτων. 

4. Οι «κατ’ ιδίαν διδαχθέντες μαθητές» εξετάζονται προ¬ 
φορικά και γραπτά κατά την εξεταστική περίοδο του Ιουνί¬ 
ου ταυτόχρονα με τους κανονικούς μαθητές της αντίστοι¬ 
χης τάξης του Λυκείου, στην οποία ζητούν την εξέταση, 
στην ίδια εξεταστέα ύλη και στα ίδια θέματα. Οι στρατεύσι¬ 
μοι μαθητές εξετάζονται επίσης προφορικά και γραπτά με 
την ισχύουσα διαδικασία του ΒΔτης 20- 6/8-7-1955. 

5. Τα γραπτά δοκίμια των μαθητών αυτών βαθμολογού¬ 
νται με την ίδια διαδικασία που ακολουθείται για τα γρα¬ 
πτά των μαθητών της τάξης, στην οποία υποβάλλονται σε 
εξέταση. 

6. Οι μαθητές αυτοί προάγονται ή απολύονται κατά τις 
διατάξεις του άρθρου 32 του παρόντος, με την επιφύλα¬ 
ξη του άρθρου 4, παράγραφοι 3,4 και 5 του Ν.Δ. 1197/72. 


7. Όπου απαιτείται επιλογή μαθημάτων ή προτίμηση κα¬ 
τεύθυνσης σπουδών κατατίθεται από τον ενδιαφερόμενο 
σχετική Δήλωση του Ν. 1599/1986 στον Διευθυντή του Λυ¬ 
κείου. 

8. Οι υπαγόμενοι στις διατάξεις του παρόντος άρθρου 
υποβάλλουν τα απαιτούμενα δικαιολογητικά και σχετική 
αίτηση στο οικείο σχολείο τουλάχιστον δέκα (10) ημέρες 
πριν από τη λήξη των μαθημάτων του Β' Τετραμήνου. 

Άρθρο 34 

Μαθητές από Ξένα Σχολεία 

1. Η παράγραφος 6 του άρθρου 3 του Π.Δ. 182/1984 
(ΦΕΚ 60Α) αντικαθίσταται ως εξής: 

"6. Οι μαθητές που εμπίπτουν στις διατάξεις των παρα¬ 
γράφων 1, 2 και 3 του τροποποιούμενου άρθρου αυτού 
και φοιτούν σε Ελληνικό Ενιαίο Λύκειο προάγονται ή απο¬ 
λύονται, όταν έχουν επιτύχει τη βαθμολογική βάση που 
προβλέπεται από τις διατάξεις του παραπάνω διατάγμα¬ 
τος κατά περίπτωση ως εξής: 

α) Κατά το πρώτο έτος της φοίτησής τους σε Ελληνικό 
Ενιαίο Λύκειο εφαρμόζονται οι διατάξεις της παραγρά¬ 
φου 1 του άρθρου 32 του παρόντος Π.Δ., με παράλληλη 
μείωση του προβλεπόμενου μέσου όρου εννέα και πέντε 
δέκατα (9,5) κατά δύο μονάδες. 

β) Κατά το δεύτερο έτος της φοίτησης τους σε Ελληνι¬ 
κό Ενιαίο Λύκειο εφαρμόζονται οι διατάξεις της παρα¬ 
γράφου 1 του άρθρο 32 του παρόντος Π.Δ., με παράλλη¬ 
λη μείωση του προβλεπόμενου μέσου όρου εννέα και πέ¬ 
ντε δέκατα (9,5) κατά μία (1) μονάδα. 

γ) Οι μαθητές της κατηγορίας αυτής μετά το δεύτερο 
έτος της φοίτησής τους σε Ελληνικό Ενιαίο Λύκειο εξετά¬ 
ζονται, βαθμολογούνται και προάγονται όπως προβλέπε- 
ται από τις διατάξεις του παρόντος για τους μαθητές της 
ημεδαπής". 

2. Στις παραγράφους 2 και 3 του άρθρου 3 του Π.Δ. 
182/1984 (ΦΕΚ. 601) η φράση «με βαθμολογική βάση το 
οκτώ (8)» αντικαθίσταται από τη φράση «με βαθμολογική 
βάση το επτά και πέντε δέκατα (7,5)» και η φράση «με βαθ¬ 
μολογική βάση το δέκα (10)» αντικαθίσταται από τη φρά¬ 
ση «με βαθμολογική βάση το εννέα και πέντε δέκατα (9,5)». 

3. Οι μαθητές του άρθρου αυτού στα μαθήματα για τα 
οποία προβλέπεται προφορική εξέτασή τους εξετάζονται 
από την επιτροπή εξέτασης Φυσικώς Αδυνάτων του εδα¬ 
φίου α της παραγράφου 5 του άρθρου 27 του παρόντος 
διατάγματος, κατά περίπτωση εφαρμοζομένων αναλό- 
γως των διατάξεων εξέτασης Φυσικώς Αδυνάτων. 

Άρθρο 35 

Χαρακτηρισμός φοίτησης και συνέπειες στην προαγωγή 
και απόλυση μαθητών 

1. Η φοίτηση όλων των μαθητών των Ενιαίων Λυκείων 
χαρακτηρίζεται με πράξη του Συλλόγου των διδασκόντων 
καθηγητώντην ημέρα που λήγουν τα μαθήματα ως επαρ¬ 
κής ή ανεπαρκής, με βάση το σύνολο των απουσιών που 
σημειώθηκαν κατά τη διάρκεια του διδακτικού έτους, σε 
συνδυασμό με την ετήσια προφορική επίδοση σε όλα τα 
μαθήματα. 

2. Επαρκής χαρακτηρίζεται η φοίτηση στην περίπτωση 
κατά την οποία: 

α) Το σύνολο των απουσιών του μαθητή, που σημειώ- 

θηκε κατά το λήγον διδακτικό έτος, δεν υπερβαίνει τις πε¬ 
νήντα (50), ανεξάρτητα από τους λόγους πραγματοποίη¬ 
σής τους. 

β) Το σύνολο των απουσιώντου μαθητή δεν υπερβαίνει 
τις εκατόν δεκατέσσερις (114), από τις οποίες οι πάνω 
από τις πενήντα (50) είναι δικαιολογημένες ή οφείλονται 
σε ασθένεια που βεβαιώνεται, σύμφωνα με το άρθρο 3 
του παρόντος. Κατ εξαίρεση, ο Σύλλογος των Διδασκό¬ 
ντων κάθε Σχολείου με ειδική πράξη του χαρακτηρίζει ως 
επαρκή τη φοίτηση μαθητή που σημείωσε από εκατόν δέ¬ 
κα πέντε έως εκατόν εξήντα τέσσερις (115-164) απου¬ 
σίες, υπό την προϋπόθεση ότι όλες οι απουσίες πάνω από 
τις πενήντα (50) είναι δικαιολογημένες και οφείλονται σε 
ασθένεια που βεβαιώνεται σύμφωνα με τα παραπάνω, και 
η επίδοσή του κρίνεται ιδιαίτερα ικανοποιητική. Ως ιδιαί¬ 
τερα ικανοποιητική κρίνεται στην προκειμένη περίπτωση 
η επίδοση του μαθητή όταν ο γενικός μέσος όρος της 
προφορικής βαθμολογίας (Γ.Μ.Ο.), όπως προκύπτει από 
το άθροισμα των Μ.Ο. των δύο τετραμηνιαίων βαθμών 
στο Λύκειο, διαιρούμενο με τον αριθμό των διδασκόμε¬ 
νων μαθημάτων, είναι τουλάχιστον δεκαπέντε (15) πλή¬ 
ρες και η διαγωγή του κοσμιωτάτη. 

γ) Συντρέχουν οι λόγοι που αναφέρονται στην παρ. 6 εδ. 
δ του άρθρου 1 του Π.Δ. 294/1980. 

3. Οι μαθητές, των οποίων η φοίτηση χαρακτηρίζεται 
επαρκής, προσέρχονται κανονικά στις προαγωγικές και 
απολυτήριες εξετάσεις του Ιουνίου. 

4. Ανεπαρκής χαρακτηρίζεται η φοίτηση μαθητή που 
σημείωσε πάνω από πενήντα (50) απουσίες και δεν εμπί¬ 
πτει σε καμία από τις περιπτώσεις που προαναφέρθηκαν. 

5. Οι μαθητές, των οποίων η φοίτηση χαρακτηρίζεται 
ανεπαρκής, είναι υποχρεωμένοι να επαναλάβουν τη φοί¬ 
τηση στην ίδια τάξη. 

6. Για τους μαθητές, που φοιτούν στα Εσπερινά και 
Μουσικά Λύκεια, τα αριθμητικά όρια των εκατόν δεκατεσ¬ 
σάρων (114) και εκατόν εξηντατεσσάρων (164) απουσιών 
γιατο χαρακτηρισμό της φοίτησης προσαυξάνονται κατά 
δέκα έξι (16). 

Άρθρο 36 
Λοιπά θέματα 

1. Στον φάκελο επιδόσεων και δραστηριοτήτων κάθε 
μαθητή είναι δυνατό να εντάσσεται και ποιοτική αξιολό¬ 
γηση του μαθητή. Η ποιοτική αξιολόγηση αναφέρεται σε 
χαρακτηριστικά που έχουν αποκλειστικά και μόνο σχέση 
με τη δραστηριότητα του μαθητή στο πλαίσιο του σχολεί¬ 
ου και τις μαθησιακές του δεξιότητες και αποσκοπεί στην 
πληρέστερη ενημέρωση του μαθητή και των γονέων του 
σε ζητήματα σχετικά με τα παραπάνω θέματα και τη συ¬ 
νολική γενικά επίδοση και εικόνα του στο σχολείο. Δεν 
αναφέρεται σε εκτιμήσεις ικανοτήτων που απαιτούν εξει- 
δικευμένες γνώσεις ή απαιτούν ειδικά μέσα εκτίμησης. Η 
ποιοτική αξιολόγηση μπορεί να γίνεται είτε με την απλή 
αναγραφή σχολίων από τον εκπαιδευτικό σε ειδικό λευκό 
έντυπο, είτε με τη συμπλήρωση ερωτηματολογίων περι¬ 
γραφικής αξιολόγησης, τα οποία εκπονούνται σε επίπεδο 
σχολικής μονάδας. Σχετικά υποδείγματα ερωτηματολο¬ 
γίων ποιοτικής αξιολόγησης αποστέλλονται στα σχολεία 
με ευθύνη του Υπουργείου Εθνικής Παιδείας και Θρη¬ 
σκευμάτων, ύστερα από εισήγηση του Π.Ι. 


2. Στο φάκελο επιδόσεων και δραστηριοτήτων του μαθη¬ 
τή μπορεί να περιλαμβάνονται και ερωτηματολόγια των μα¬ 
θητών. Τα ερωτηματολόγια αυτοαξιολόγησης των μαθη¬ 
τών εκπονούνται σε επίπεδο σχολικής μονάδας με ευθύνη 
του Συλλόγου των διδασκόντων και σε συνεργασία με τις 
Μαθητικές Κοινότητες, με βάση υποδείγματα, τα οποία 
αποστέλλονται στο σχολείο από το Υπουργείο Εθνικής Παι¬ 
δείας και Θρησκευμάτων, ύστερα από εισήγηση του Π.Ι. 

3. α) Οι μαθητές της Γ’ τάξης των Ενιαίων Λυκείων του 
Εξωτερικού εξετάζονται στα σχολεία τους με θέματα που 
ορίζονται από τον οικείο Σύλλογο Διδασκόντων σε όλα τα 
μαθήματα. Στους αποφοίτους των Λυκείων αυτών χορη¬ 
γείται απολυτήριο Ενιαίου Λυκείου, στο οποίο αναγράφε¬ 
ται ότι εκδόθηκε σύμφωνα με την παρούσα διάταξη. 

β) Μαθητές των Λυκείων της παραγράφου αυτής, μπο¬ 
ρούν, κατ’ εξαίρεση των κειμένων διατάξεων, να μετεγ- 
γράφονται στην τελευταία τάξη των Ενιαίων Λυκείων της 
ημεδαπής δέκα (10) τουλάχιστον ημέρες πριν από τη λή¬ 
ξη των μαθημάτων του Β'Τετραμήνου των Ενιαίων Λυκεί¬ 
ων της ημεδαπής. Για τους μαθητές της παρούσας ο 
Γ.Μ.Ο. της Γ’ τάξης εξάγεται σύμφωνα με τα οριζόμενα 
στο άρθρο 31 του παρόντος Π.Δ. λαμβανομένης υπόψη 
της προφορικής βαθμολογίας των τετραμήνων του σχο¬ 
λείου φοίτησής των μαθητών αυτών. Για την εξαγωγή του 
βαθμού του απολυτηρίου τους δε λαμβάνεται υπόψη ο 
Γ.Μ.Ο. της Β'τάξης. 

4. α) Δεν μπορεί να συμμετέχει στην Κεντρική Επιτροπή 
του άρθρου 13 του παρόντος σύζυγος μαθητή και γενικά 
όποιος έχει συγγένεια εξ αίματος ή εξ αγχιστείας μέχρι 
και του τρίτου βαθμού με εξεταζόμενο μαθητή. 

β) Δεν μπορεί να μετέχει στηνΛυκειακή Επιτροπή ή στην 
οικεία ομάδα επιτηρητών σύζυγος μαθητή και γενικά 
όποιος έχει συγγένεια εξ αίματος ή εξ αγχιστείας μέχρι 
και του τρίτου βαθμού με μαθητή που εξετάζεται στο λύ¬ 
κειο αυτό. 

γ) Δεν μπορεί να μετέχει στην Επιτροπή Β.Κ. με οποια¬ 
δήποτε ιδιότητα ή ως βαθμολογητής - αναβαθμολογητής 
σε Β.Κ. σύζυγος μαθητή και γενικά όποιος έχει συγγένεια 
εξ αίματος ή εξ αγχιστείας μέχρι και του τρίτου βαθμού με 
μαθητή τα γραπτά του οποίου βαθμολογούνται σ’ αυτό το 
Β.Κ. 

5. α) Κατ’ εξαίρεση των διατάξεων του παρόντος δια¬ 
τάγματος, οι μαθητές της Β' και Γ Τάξης των Σχολικών 
Μονάδων Ειδικής Αγωγής (ΣΜΕΑ) μπορούν με αίτησή 
τους, που υποβάλλεται τουλάχιστον δέκα (10) ημέρες 
πριν από τη λήξη των μαθημάτων του Β' Τετραμήνου, να 
εξετάζονται σε όλα τα μαθήματα στο σχολείο τους με θέ¬ 
ματα που θα ορίζονται από τον οικείο Σύλλογο Διδασκό¬ 
ντων. 

β) Η διάταξη του εδαφίου α της παρούσης εφαρμόζεται 
ανάλογα και για τους μαθητές των Ενιαίων Λυκείων, οι 
οποίοι έχουν αναπηρία τουλάχιστον 67%, βεβαιωμένη με 
τη διαδικασία του άρθρου 27 του παρόντος. 

γ) Στους αποφοίτους της παραγράφου αυτής χορηγεί¬ 
ται απολυτήριο Ενιαίου Λυκείου, στο οποίο αναγράφεται 
ότι χορηγήθηκε σύμφωνα με τις διατάξεις της παρούσας. 

δ) Για την εξαγωγή του βαθμού του απολυτηρίου του 
Ενιαίου Λυκείου λαμβάνεται υπόψη ο βαθμός της Β' Τά¬ 
ξης μόνο στην περίπτωση που ο μαθητής εξετάζεται με 
κοινά σε εθνικό επίπεδο θέματα. 

Άρθρο 37 

Μεταβατικές διατάξεις 

α) Ειδικάγιατο σχολικό έτος 2000-2001, οι μαθητές όλων 
των τάξεων Ενιαίου Λυκείου που έχουν επιλέξει και δεύτε¬ 
ρο μάθημα Επιλογής, θα εξετασθούν γραπτώς και στα δύο 
μαθήματα και θα υπολογισθεί ο βαθμός των μαθημάτων 
αυτών για την εξαγωγή του Γενικού Μέσου Όρου. 

β) Για τους μαθητές που φοίτησαν το σχολικό έτος 
1999-2000 στη Γ τάξη Ενιαίου Λυκείου και δεν απέκτησαν 
απολυτήριο τίτλο το μάθημα «Αρχές Φιλοσοφίας» δεν 
εξετάζεται ούτε λαμβάνεται υπόψη για τον υπολογισμό 
του Γ.Μ.Ο. της τάξης αυτής από το σχολικό έτος 2000- 
2001 και εφεξής. 

γ) Οι μαθητές της Τεχνολογικής Κατεύθυνσης που 
υστέρησαν στα μαθηματικά της Κατεύθυνσης θα εξετα¬ 
στούν σύμφωνα με τη νέα εξεταστέα ύλη. 

δ) Οι διατάξεις του εδαφίου β της παραγράφου 4 του 
άρθρου 32 μπορούν να εφαρμοστούν και για τους μαθη¬ 
τές της τελευταίας τάξης του Ενιαίου Λυκείου του σχολι¬ 
κού έτους 1999-2000 οι οποίοι δεν προήχθησαν. Οι υπα¬ 
γόμενοι στις διατάξεις του παρόντος εδαφίου υποβάλ¬ 
λουν τη δήλωση της παραγράφου 4 του άρθρου 32 στο 
Λύκειό τους, εντός μηνάς από την έκδοση του παρόντος. 


Άρθρο 38 

Καταργούμενες διατάξεις 

Κάθε διάταξη που ρυθμίζει με διαφορετικό τρόπο τα θέ¬ 
ματα του παρόντος Π.Δ. παύει να ισχύει από τη δημοσί¬ 
ευσή του στην Εφημερίδα της Κυβερνήσεως. Κατ’ εξαί¬ 
ρεση, διατηρούνται σε ισχύ οι προηγούμενες διατάξεις 
για τους μαθητές που φοίτησαν το έτος 1998-99 στην Γ 
τάξη των παλαιού τύπου Λυκείων. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επιμέρους διατάξεις του. 

Στον Υπουργό Εθνικής Παιδείας και Θρησκευμάτων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 6 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.0Γ 
θ-ιτιηΝ: ννθΟηΐΗδίΘΓ @ βΐ.ςιι· 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























